ועדת הכלכלה, כנסת 24, פרוטוקול מספר 182, 2022-02-15 11:10

מיכאל ביטון: בוקר טוב לכולם, אני מתכבד לפתוח את ישיבת ועדת הכלכלה.

מיכאל ביטון: היום י"ד באדר א' תשפ"ב, 15 בפברואר 2022.

מיכאל ביטון: על סדר היום: תכניות משרד האוצר והממשלה לסיוע כלכלי לעסקים קטנים שנפגעו בגל האומיקרון.

מיכאל ביטון: מטבע הדברים האולם מלא.

מיכאל ביטון: בדיון על הלוחמים בצה"ל שאין להם אפשרות להשתלב לעומת אנשי המודיעין היו רק שלושה חברי כנסת.

מיכאל ביטון: יש רייטינג גבוה לדיון הזה, אבל זה מחייב אותי להיות קפדן ולשמור על הסדר.

מיכאל ביטון: בדיון הזה יישמעו דעות, אני מקווה לא אמירות פוגעניות ולא לגופו של אדם, אבל דעות חלוקות.

מיכאל ביטון: גם לי יש מחלוקת וגם אני אגיד בדברים שלי פתיח.

מיכאל ביטון: הכל ייאמר בצורה מכבדת.

מיכאל ביטון: חברי כנסת יקבלו שלוש קריאות.

מיכאל ביטון: משתתפים שהם לא חברי כנסת יוצאו החוצה בהפרעה ראשונה.

מיכאל ביטון: מדינת ישראל במשבר, היא ידעה לטפל בעסקים בגל הראשון, השני והשלישי.

מיכאל ביטון: גל האומיקרון ממשיך, יש פגיעה בעסקים, יש פגיעה גם בשכירים במשק, יש פגיעה בענפים מסוימים שנפגעים יותר מאחרים.

מיכאל ביטון: הממשלה עשתה מעשה שבוע שעבר והודיעה על שורת צעדים שחלקם מבורכים וטובים, כולל אומץ לב להוריד מיסוי בחשמל ולהקטין את עליית המחירים בחשמל.

מיכאל ביטון: יש דברים עליהם אנחנו חלוקים.

מיכאל ביטון: אני מצאתי לנכון שאם נותנים הטבת מס על שכר, היא צריכה להגיע לאנשים עובדים המוחלשים ביותר.

מיכאל ביטון: זה דילג על מקבלי שכר המינימום, כי מתוך התוכנית הזו 2.1 מיליון הולכים להטבות שכר של מי שיש לו מיסוי בשכר ורק 250 מיליון הולכים למי שמקבל מענקי עבודה, וגם את זה הוא אמור היה לקבל בדצמבר או שמענו שיקבל ביולי.

מיכאל ביטון: אין סיבה שאם השכירים האחרים יקבלו כבר במרץ את הטבת השכר הזאת, גם אדם שמקבל שכר נמוך, מענק העבודה שלו צריך להגיע אליו כבר באפריל.

מיכאל ביטון: הביטוח הלאומי ואחרים יודעים לשנות את המערכות ולבצע את זה.

מיכאל ביטון: מה שלא ראינו בתוכנית זה התייחסות לעסקים.

מיכאל ביטון: שר האוצר אמר שהוא יציג התייחסות ופתרונות, הוא התחייב והוא הגיע לפה היום.

מיכאל ביטון: אני ביקשתי ממנו שישמע את הקולות של הגופים, העסקים וחברי הכנסת.

מיכאל ביטון: השר ביקש לתת את המצגת שלו ראשונה, לא יהיו הפרעות.

אורי מקלב: מה זה אומר קצת חברי כנסת, אדוני היושב ראש?

מיכאל ביטון: מקלב, התכוונתי שצריך לשמוע את הקולות ואז להתייחס.

מיכאל ביטון: אנחנו נצטרך גם בעניין חברי הכנסת, אבקש מכם להיות תמציתיים וקצרים וגם מן הדוברים האחרים.

מיכאל ביטון: כל אחד מייצג תחום ופגיעה, ואני אשתדל לתת את רשות הדיבור לרבים.

מיכאל ביטון: מתי שהשר יבקש להציג את הדברים שלו אנחנו ניתן לו ואחרי זה נמשיך בדיון.

מיכאל ביטון: נשתדל לתת לכולם לדבר.

מיכאל ביטון: אני מבקש ממנכ"ל התאחדות בעלי האולמות, כל דובר שהוא לא חבר כנסת יש לו שתי דקות וחברי כנסת יש שלוש דקות.

מיכאל ביטון: אבירם אלון, בבקשה.

אבירם אלון: תודה רבה לוועדה, תודה ליושב ראש הוועדה ולשר האוצר שמכבד אותנו פה ורוצה לשמוע את העסקים.

אביגדור ליברמן: קודם כל, אני באמת מתנצל על האיחור, בדרך כלל אני לא מאחר.

מיכאל ביטון: זה לא אתה, זה האנשים שלך צריכים לנהל את לוח הזמנים כדי שתגיע לכנסת בזמן.

אביגדור ליברמן: היה דיון מאוד מעניין.

מיכאל ביטון: אבירם אלון, שתי דקות בבקשה.

אבירם אלון: את שתי הדקות שלי אקדיש לאולמות האירועים.

אבירם אלון: רק כדי להבהיר את הנקודה, אולמות האירועים ממרץ 2020 חווים משבר מאוד משמעותי, אני מניח שרובכם יודעים ושומעים על זה.

אבירם אלון: אנחנו נכנסנו עכשיו לגל החמישי מותשים, חלשים ובלי חמצן.

אבירם אלון: היומנים שלנו ריקים.

אבירם אלון: אני קצת רוצה להסביר לכם איך זה עובד מבחינת בעל אולם.

אבירם אלון: אירועים סוגרים שלושה, ארבעה, חמישה, חצי שנה, שנה מראש, לא סוגרים אותם מעכשיו לעכשיו.

אבירם אלון: זה לא עסק שנפתח ומתחילים להגיע אנשים ולקוחות.

אבירם אלון: אני אתן לכם דוגמה.

אבירם אלון: בפברואר 2022, יש לי בעל אולם מנתניה שהיו לו 17 אירועים ביומן.

אבירם אלון: בתחילת ינואר כל האירועים האלה התבטלו, לא נדחו, התבטלו.

אבירם אלון: כנ"ל לגבי ינואר, חצי מדצמבר וככה להמשך.

אבירם אלון: כרגע גם אין אופק של יומנים כי אנשים לא נכנסים למשרדים כדי להזמין חתונות, אירועים עסקיים וכיוצא בזה.

אבירם אלון: המדינה עשתה בפועל סגר, כלומר יש היום סגר על אולמות האירועים.

אבירם אלון: המדינה החליטה לא להמליץ על התקהלויות, להשאיר אצלנו את התו הירוק, אגב, שר האוצר יצא כנגד זה.

אבירם אלון: זה אבסורד שבאולם כדורסל עם 5,000, ואגב אני מנוי לאולם כדורסל, אני לא אחשוף לאיזו קבוצה.

אבירם אלון: 5,000 אנשים יכולים לשיר, לירוק - - -

אביגדור ליברמן: אתמול היו 10,000 אנשים.

אבירם אלון: אז 10,000 אנשים יכולים לשיר, לאכול, לשתות, לצעוק, להתנשק ולהתחבק, ובאולם אירועים כשאנחנו מדברים על רחבת ריקודים של אולם בינוני בין 50-100 אנשים, אי אפשר.

אבירם אלון: זה קצת אבסורד ומרתיח כי אנחנו הענף היחיד שנשאר עם התו הירוק, והוא מונע מאתנו הרבה מאוד פעילות.

מיכאל ביטון: תודה רבה לך.

אבירם אלון: תסלח לי, אני רק רוצה - - -

מיכאל ביטון: סלחתי לך אם זה משפט סיום.

אבירם אלון: אז שני משפטי סיום.

אבירם אלון: יש לנו הוצאות נרחבות, יש לנו שטחים נרחבים, הוצאות מאוד גדולות, הוצאות ארנונה, חשמל, מים ושכירות.

אבירם אלון: אנחנו לא יכולים להתקיים עם הוצאות בלי הכנסות, אי אפשר.

אבירם אלון: אם כן, תלמדו אותי איך לעשות את זה.

אבירם אלון: מה שאנחנו מבקשים, אנחנו ענף שלם כשמדברים על צלמים, תקליטנים, מפיקים, תאורנים וגם על האנשים שאתם לא חושבים עליהם כמו מגדלי הפרחים של מאה זרים לאירוע, הקצב שמספק לנו 100 קילו בשר לאירוע, אתם לא חושבים על האנשים האלה.

אבירם אלון: בסוף בעל אולם אירועים מתקשר אליי ואומר לי, אני לא יכול לשים את שתי הבנות שלי בגן כי אין לי כסף, אני מוציא אותן מהגן ונשאר איתן בבית.

אבירם אלון: מה אתם רוצים שאני אענה לו?

אבירם אלון: איך אתם רוצים שאני אגיב לכזה בן אדם?

מיכאל ביטון: תודה רבה.

מיכאל ביטון: עכשיו אנחנו נשמע עוד ארבעה נציגים של השטח, ואחרי זה נעשה דירוג, חבר כנסת, שטח, חבר כנסת, שטח.

מיכאל ביטון: גנית, אגודת מורי הדרך, שתי דקות בבקשה.

גנית פלג: שלום לכולם, שלום כבוד השר, חברי הכנסת וכל הנציגים.

גנית פלג: אני באה בשם אגודת מורי הדרך שמייצגת את מורי הדרך שהינם בעלי רישיון וחתומים על הסכם השכר עם לשכת מארגני תיירות נכנסת.

גנית פלג: אני רוצה בבקשה קודם כל לברך על תוכנית הסיוע, אבל לומר שבתוכנית הסיוע יש המון בעיות שלא מאפשרות לתת סיוע של ממש לכלל מורי הדרך.

גנית פלג: זאת אומרת שבתוך המתווה שכתבתם יש אפליה מובנית של כמעט 50% ממורי הדרך שנפגעו בשל משבר הקורונה.

גנית פלג: זה אומר שאותם מורי דרך שעבדו, עלו על אוטובוסים וקיבלו קבוצות, לא יכולים להשתלב בתוכנית שנכתבה ועברה למשרד התיירות.

גנית פלג: במשרד התיירות כרגע יש בעיה, הוא לא מאפשר לנו לבצע את התוכנית משום שיש הוראה של משרד האוצר.

גנית פלג: זה דבר אחד.

גנית פלג: הדבר השני שאני רוצה להעלות, ישבתי כאן במספר ישיבות ובהן הצענו והתבקשנו להיפגש עם זרוע העבודה של ועדת הכלכלה.

גנית פלג: הפגישה הזאת הייתה לצורך הגשת תוכנית להסבות והכשרות.

גנית פלג: הסבות זה קצת יותר בעייתי, משום שכולנו יודעים שמקצוע מורי הדרך, שזו דרך חיים, המטרה שלו בין היתר זה לייצג את מדינת ישראל בפני כל אדם שנכנס לארץ, אבל יותר מכך, לחנך ולהעביר מורשת ותרבות של כל האוכלוסייה שחיה היום בארץ וגם חסרה את הדברים האלה.

מיכאל ביטון: גנית, משפט לסיום.

גנית פלג: לכן ביקשנו תוכנית הכשרות שתטייב את מקצוע מורי הדרך ותאפשר לו להיות טוב יותר ומקצועי יותר, אבל שתשאיר אותו, כמו למשל תו תקן, כמו למשל רכב ציבורי, כמו למשל מקצועות שהם יוכלו לשלב בתוך העולם המקצועי שלהם.

מיכאל ביטון: גנית, אנחנו רוצים להיות מעשיים.

מיכאל ביטון: נדאג שתהיה לך פגישת עבודה עם זרוע העבודה, זה הסיכום עכשיו ותודה על הדברים.

מיכאל ביטון: גם הממשלה שמה 25,000,000 ₪ לשילוב מורי דרך בהדרכות, לפחות את הכסף הזה לנצל, לתת טיפה אוויר.

מיכאל ביטון: יוסי פתאל, לשכת סוכני תיירות נכנסת, בבקשה.

יוסי פתאל: שלום רב אדוני.

יוסי פתאל: אני לא רוצה לדבר על הבעיות שלנו, הדברים פה חוזרים על עצמם.

יוסי פתאל: אני רוצה לדבר ברשותך באופן רחב על המצב.

יוסי פתאל: אני חושב שהדיון הזה מבורך מאוד, ואני מודה לשר האוצר שהוא משתתף בו.

יוסי פתאל: משברים במדינת ישראל הם לא דבר חדש, ובכל זאת כל פעם הם נתפסים כדבר שצריך להמציא את התורה מאפס.

יוסי פתאל: כבר בתחילת המשבר מי שהיום הוא שר החקלאות והיה לרגע יושב ראש ועדת כספים, אמר שהוא רוצה לראות תרחישי התייחסות.

יוסי פתאל: כל הדיונים נעשים בדיעבד והיישום שלהם נעשה כמעט שנה אחרי.

יוסי פתאל: אם עכשיו דיברו פה מורי הדרך שאנחנו ארגון המעסיקים שלהם שחתומים על ההסכם הקיבוצי איתם, במקום להמציא את הגלגל היו צריכים לפנות אלינו והיינו פותרים את העניין כי הם אנשים שמקבלים מאתנו משכורות.

יוסי פתאל: החליטו למשל לתת לנו כסף כבר ביולי 2021, אנשי האוצר עושים כל מאמץ להעביר את הכסף ולא מצליחים עד היום.

יוסי פתאל: נקבל אותו אולי לקראת סוף השנה.

יוסי פתאל: מה שאני רוצה להגיד - - -

מיכאל ביטון: מיולי 2021 יש לכם תקציב שלא הגיע?

יוסי פתאל: האנשים רוצים.

מיכאל ביטון: אז למה זה לא מגיע?

מיכאל ביטון: מה הסיבה?

יוסי פתאל: לא רק שהיא לא יודעת לשלם, היא גם לא יודעת לקבל.

יוסי פתאל: קח לדוגמה את התיירים שצריכים להיכנס למלוניות קורונה, ההחלטה שלכם היא שהם ישלמו עבור השירות, אבל המדינה לא יודעת לקבל את הכסף אז היא לא גובה אותו.

יוסי פתאל: בסופו של דבר, המשבר הזה והתרחישים שלו היו ידועים לכולם מראש, ובכל זאת סירבו לעשות את זה.

יוסי פתאל: כשאתם מקבלים החלטה להעביר כסף, אם הדבר הזה לא קורה תוך שלושה חודשים צריכה להידלק מנורה של מחדל מתהווה.

יוסי פתאל: אם רצו להציל אותנו ביולי ועד היום הכסף לא מצליח להגיע למרות הרצון הטוב של כולם, מדובר פה בבעיה מבנית עמוקה.

יוסי פתאל: אני לא רוצה לכונן כרגע על מצבנו כי זה נשמע כבר יותר מידי פעמים.

מיכאל ביטון: משפט אחרון.

יוסי פתאל: הביצוע הופל את העניין בפועל למחדל שהורג אותנו לגמרי.

יוסי פתאל: הדבר האחרון אדוני, עכשיו עומדים לקבל החלטה שאולי יפצו לפי צוק איתן.

יוסי פתאל: אין שום סיבה שאנחנו כל פעם נגיע אליכם לכנסת כמקבצי נדבות ולא נדע מראש שברמת פגיעה כזאת לענפים האלה זה התשלום, ברמת פגיעה אחרת הענפים האלה מקבלים והענפים האלה לא מקבלים.

יוסי פתאל: בגלל הרצון של המדינה לא להתחייב, היא קבעה התייחסות רוחבית בלבד, בלי התייחסות לסקטורים - - -

מיכאל ביטון: תודה יוסי.

מיכאל ביטון: גם מתווה צוק איתן שציינת עלה פה על ידי כמה חברי כנסת וכמה סיעות מהבית, הוא יקבל עידוד בדברים בהמשך.

מיכאל ביטון: גיא גולן, עצמאי, בבקשה.

יאיר גולן: תודה רבה יושב הראש ותודה לכל החברים.

יאיר גולן: אני רוצה להודות לחברת הכנסת רות וסרמן שדאגה שנציג העצמאים יהיה כאן בוועדה, אני מאוד מודה לכם ולכלל מפלגת כחול לבן שתומכת בעצמאים - - -

מיכאל ביטון: בוא נעזוב את הפוליטיקה עכשיו, תדבר לעניין.

יאיר גולן: שמי גיא גולן, אני בעל מסעדת סקוצ'מן בנתניה מזה 40 שנים.

יאיר גולן: עברנו מלחמות, עברנו אינתיפאדות, אבל תקופה כזאת מול מגפת קורונה בחיים לא הייתה לנו, לא חווינו דבר כזה.

יאיר גולן: זו פגיעה קשה בכלכלה שלנו, בעיקר של המסעדנים ושל כלל העצמאים.

יאיר גולן: היו לנו רגעים בהם נאלצו לקחת הלוואות ולמכור את הנכסים שלנו, המעט שיש לנו, בשביל להביא אוכל הביתה.

יאיר גולן: אני במשך 40 שנים לא זוכר תקופה כל כך קשה ואגרסיבית שאנחנו נמצאים בה.

יאיר גולן: גם היום שר האוצר אומר באמירה אחידה, לכו תיקחו הלוואות בערבות המדינה.

יאיר גולן: אדוני שר האוצר, זה לא הפתרון.

יאיר גולן: תסלח לי, עם כל הכבוד לך.

יאיר גולן: אני מאוד מבקש ממך לפצות את המסעדנים ואת כלל העצמאים, אנחנו פשוט מדממים וגוססים.

יאיר גולן: אין תיירות, אין עבודה, המסעדות ריקות ואנחנו במצב מאוד קשה.

אופיר כץ: אבל הוא אומר שהמסעדות - - -

מיכאל ביטון: חברים, עכשיו השיטה זה הערה ראשונה, אחרי זה קריאות ואני מוציא.

אופיר כץ: לא אבל הוא אומר - - -

מיכאל ביטון: אופיר, עד עכשיו התחלנו טוב, הערה ראשונה.

מיכאל ביטון: בואו נשמע את כולם.

מיכאל ביטון: גיא, משפט לסיום.

יאיר גולן: אדוני שר האוצר, אני מאוד מבקש ממך להתחשב בעסקים, בעיקר במסעדנים.

יאיר גולן: אין תיירות, אין כלום, המסעדות ריקות ואין נפש חיה במסעדות.

מיכאל ביטון: תודה רבה לך.

מיכאל ביטון: טלי לאופר, התאחדות סוכני הנסיעות, שתי דקות, בבקשה.

טלי לאופר: מנכ"לית התאחדות משרדי הנסיעות.

טלי לאופר: תודה כבוד היושב ראש ותודה שר האוצר.

טלי לאופר: אני אעשה את זה קצר.

מיכאל ביטון: בבקשה.

טלי לאופר: זה מאוד פשוט אדוני.

טלי לאופר: בחודש דצמבר עמד ראש הממשלה וקרא להימנע מנסיעות לחו"ל.

טלי לאופר: דקה אחרי זה עודכנו במדינה תקנות שסגרו את שערי המדינה ובזה בעצם המרכזיות במשרדי הנסיעות קרסו מביטולים.

טלי לאופר: אותם סוכני נסיעות שפזורים בפריפריה ובמרכז, אותם משרדי נסיעות שמשלמים מיסים ושמעסיקים אלפי עובדים, כולם קרסו ונסגרו.

טלי לאופר: הם לא נסגרו כי המצב קשה, לא נסגרו בגלל האומיקרון בכללי, הם נסגרו כי מדינת ישראל החליטה שזה מה שהיא צריכה לעשות בשביל לשמור על אזרחיה.

טלי לאופר: זה בסדר גמור, אבל החוזה עם האזרחים ועם העסקים כאן לא קוים, כי העסקים במשך שנים שילמו כאן מיסים והעסיקו עובדים.

טלי לאופר: העסקים עומדים בכל החובות שלהם וכשהמדינה סוגרת לנו את הברז והעסק, מתכחשת לזה ולא נותנת לנו סיוע, כאן יש הפרה של הסכם עם העסקים.

טלי לאופר: אני אגיד עוד דבר.

טלי לאופר: אנחנו לא מבקשים צדקה ולא שום דבר, אני לא מבקשת תרומות, מבקשת רק את מה שמגיע לי.

טלי לאופר: סגרתם את העסק, תשלמו לו.

טלי לאופר: למה אנחנו צריכים לרדוף אחרי הסיוע הזה?

טלי לאופר: למה אנחנו צריכים להיות כעניים בפתח?

טלי לאופר: אני לא חושבת שזאת צדקה, אני חושבת שזה מגיע לנו בזכות על כל מה שעשינו כל השנים.

טלי לאופר: זה על העניין הזה.

טלי לאופר: אני מבינה ויכולה אפילו לקבל שהממשלה והאוצר לא רוצים לתמוך בעסקים שבסוף לא התפרנסו ולא התקיימו, זה בסדר גמור, זה לא מה שביקשנו.

טלי לאופר: לא ביקשנו שתחזיקו אותנו כאן בכוח, עסקים שעומדים לקרוס.

טלי לאופר: ביקשנו שאת הפעילות שתהיה לנו בעתיד תתנו לנו לעשות ולא אתם תורידו לנו את החרב על הצוואר בעניין הזה.

טלי לאופר: אנחנו מנוע צמיחה, אין טעם לחנוק אותנו כי אנחנו אלה שנמשיך לשלם מיסים אחר כך ואנחנו אלה שנעסיק את העובדים אחר כך.

טלי לאופר: למה לחנוק אותנו?

טלי לאופר: משפט אחרון לפני שתעיר לי אדוני יושב הראש, אם יש אגרוף בבטן, זו אמירה של משרד האוצר כל פעם מחדש.

טלי לאופר: תראו, מי שיצטרך סיוע ניתן לו, הנה ענף התיירות.

טלי לאופר: תפסיקו לתת את ענף התיירות כדוגמה כי זה לא נכון, לא קיבלנו סיוע.

טלי לאופר: המלונות ואולי מארגני התיירות הנכנסת זכאים לסיוע, משרדי נסיעות שנסגרו בהוראת הממשלה לא קיבלו שקל סיוע ולא זכאים לשקל סיוע, אז תפסיקו להביא את ענף התיירות ואת תוכנית הסיוע לענף התיירות כדוגמה.

טלי לאופר: זה רק אגרוף בבטן בשבילנו.

מיכאל ביטון: אין גם שר שלקח אחריות על תיירות יוצאת בממשלה.

מיכאל ביטון: על תיירות נכנסת שר התיירות, את התיירות היוצאת אין שר שמארגן.

טלי לאופר: אדוני, אני רוצה לסיים בחיובי ולדבר מדם ליבם של כל העסקים.

טלי לאופר: כל מה שנדרש עכשיו זה דצמבר, ינואר, פברואר, מתווה צוק איתן, תנו לעסקים את מה שהם צריכים ורוצים בשביל שיהיה להם חמצן להמשיך אחר כך.

טלי לאופר: אנחנו מבקשים את מתווה צוק איתן לסיוע לעסקים שנפגעו ושמוכיחים פגיעה בדצמבר, ינואר ופברואר, בתקופה בה היינו סגורים בגלל הממשלה.

טלי לאופר: אנחנו לא רוצים שום דבר שלא מגיע לנו.

טלי לאופר: אם שנה אחרי זה תראו שנתתם לנו כסף בטעות נחזיר אותו, אנחנו רוצים רק את מה שמגיע לנו.

טלי לאופר: דבר שני, אני פונה לשר האוצר בתחינה, אמרת שיש תוכנית סיוע לענף התיירות.

טלי לאופר: אני מבקשת להכניס את משרדי וסוכני הנסיעות לתוכנית הסיוע הזאת.

טלי לאופר: אנחנו ענף תיירות לכל דבר ועניין ולא קיבלנו סיוע.

טלי לאופר: תודה רבה.

מיכאל ביטון: תודה רבה.

מיכאל ביטון: עכשיו חברי כנסת, יש פה 22 חברי כנסת.

מיכאל ביטון: אני הקציתי לכל חבר כנסת שלוש דקות, זה אומר שעה ושש דקות.

ענבר בזק: מיכאל, אפשר גם לבקש שמי שכבר דיבר יפנה מקום - - -

מיכאל ביטון: ענבר, תני לי לנהל את הישיבה הזאת.

מיכאל ביטון: אנחנו נפנה מקום לחברי כנסת, הם יהיו בדיון הזה וידברו.

מיכאל ביטון: יש לי רק בקשה אליכם, 22 כפול שלוש זה שעה ושש דקות.

מיכאל ביטון: הדיון הזה שעתיים ואנחנו רוצים לשמוע את השטח ואת השר.

מיכאל ביטון: מי שיוכל לקצץ ולהעביר מסר קצר ולעניין, תבוא עליו הברכה.

מיכאל ביטון: שלמה קרעי, בבקשה.

שלמה קרעי: תודה אדוני יושב הראש.

שלמה קרעי: שר האוצר, פעם הייתה לך סיסמה אם אין נאמנות אין אזרחות.

שלמה קרעי: מאז אתה יושב עם האחים המוסלמים בממשלה, אבל זה לא הנושא כרגע.

מיכאל ביטון: קרעי, לגופו של עניין.

שלמה קרעי: לגופו של עניין הסיסמה הזאת הפכה להיות - - -

מיכאל ביטון: חברים, אתם כחברי כנסת תרצו שלא יפריעו לכם בדברים.

מיכאל ביטון: כל חבר כנסת יגיד את דברו ללא הפרעות.

שלמה קרעי: הסיסמה הזאת הפכה להיות - - -

מיכאל ביטון: קרעי, חכה.

מיכאל ביטון: כל חבר כנסת רוצה להגיד את דבריו בלי הפרעות.

מיכאל ביטון: אני לא אאפשר הפרעות לא לאורחים ולא לחברי הכנסת.

מיכאל ביטון: תלמדו לשמוע דבר שאתם לא יכולים לשמוע, זה חלק מהאתגר בדמוקרטיה.

שלמה קרעי: תודה אדוני.

שלמה קרעי: הסיסמה הזאת הפכה להיות כנראה אם אין נאמנות לישראל ביתנו אין פיצויים, לא לעסקים, לא לשכירים ולא למעמד הביניים ומטה הקורס.

שלמה קרעי: למעמד הביניים ומעלה נתת 5,000 ₪ בשנה לכל ילד, ולחלשים ביותר נתת 800 ₪ בשנה לכל המשפחה.

שלמה קרעי: אין לכם בושה?

שלמה קרעי: דיברת עלינו שפיזרנו כסף עם הליקופטרים גם למי שלא צריך לקבל, גם לאלפיון העליון.

שלמה קרעי: אתה היום לקחת הליקופטרים VIP וחילקת כסף רק למי שלא צריך לקבל, רק למעמד הביניים ומעלה.

שלמה קרעי: אתה מסוגל בכלל להבין אימא שצריכה היום להתלבט אם להדליק את הדוד, אם להדליק את החשמל בבית כי חשבון החשמל עולה?

שלמה קרעי: נכון, הורדתם קצת, אבל הכל עלה.

שלמה קרעי: אתה העלית מיסים וגרמת לסחרור של עליות מחירים שאנשים לא יודעים אם לקנות בסופר פסטה או מוצרי צריכה אחרים ומתלבטים, בגלל כל הבלגן שעשית במשק באמת שקשה להבין מה המדיניות.

שלמה קרעי: אם כישלון זו מדיניות, אז כנראה שזו מדיניות טובה.

שלמה קרעי: דיברו כאן על ענף התיירות, העצמאיים זה באופן כללי, אבל אתמול פורסמה כתבה של ציון נאנוס שאומר שדרשו מענף התיירות להחזיר מענקים כי הם דיווחו על מחזור 0.

שלמה קרעי: על מה ציפיתם מהם לדווח?

שלמה קרעי: לא היו להם הכנסות, היה מחזור 0 בתקופה הזו של הקורונה ואתם עכשיו - - -

משה אבוטבול: מציע להם להחליף עבודה - - -

מיכאל ביטון: אבוטבול, כולם מקבלים הערה ואז קריאות.

מיכאל ביטון: הערה קיבלת.

שלמה קרעי: אתם עכשיו באים ודורשים מהם את המענקים בחזרה אחרי ששנתיים לא הייתה בכלל תיירות, זה בושה וחרפה.

מיכאל ביטון: משפט לסיום קרעי.

שלמה קרעי: תקזז לי את כל ההפרעות.

מיכאל ביטון: בנטו יצא לך הרבה.

שלמה קרעי: אני הכנתי את עצמי לשלוש דקות.

מיכאל ביטון: סוד התמצות, בבקשה.

שלמה קרעי: אתם פוגעים בעצמאים ופוגעים בחלשים.

שלמה קרעי: כשיושב שר במפלגה שלך, שר בלי תיק נורווגי על חשבון הציבור ולא עושה כלום כבר כמעט שנה, ממשלה מנופחת, מלאה ג'ובים, עשרות נורווגים יושבים כאן כשהשרים לא עושים כלום.

שלמה קרעי: אתם אלה שפוגעים בחלשים.

מיכאל ביטון: אני הייתי רוצה שתדבר על העסקים.

שלמה קרעי: אני דיברתי על העסקים.

שלמה קרעי: אני רוצה לומר לך, הדבר היחיד שיש לי לומר לשר האוצר כאן בשם אלפי חללי הקורונה שקברת כשסירבת לשבת בקבינט הקורונה, וגרמת לכל הגל הזה - - -

קריאה: קרעי, אתה מגזים.

שלמה קרעי: בשם עשרות אלפי העסקים שהפקרת, בשם מאות אלפי הילדים שהרעבת אדוני, הדמעות של הילדים האלה יעמדו לך, ואני קורא לך בשם כל אלה להתפטר.

מיכאל ביטון: חבר הכנסת שלמה קרעי תודה רבה.

מיכאל ביטון: רועי כהן נשיא להב, בבקשה.

רועי כהן: שלום לכולם, אני מברך על הדיון הזה את אדוני יושב ראש העבודה ואת שר האוצר שנוכח.

רועי כהן: בשבילנו זו במה להציף את מצוקת העצמאיים.

רועי כהן: אני מרגיש דה ז'ה וו כי בדיוק כמו שאמרו, מי שהיה כאן בחודש מרץ, אפריל ותחילת מאי 2020 היה חבר הכנסת עודד פורר, היום שר החקלאות.

רועי כהן: אני הייתי שם כדי לזעוק ולהגיד, מה נותן לכם לגרום לעצמאים לזחול על הגחון?

רועי כהן: למה לגרום לאותם עצמאים שכל השנים האלה שילמו מיסים וביטוח לאומי להגיע למצב שהם זוחלים על הגחון?

רועי כהן: מי נהנה לראות את המחזות האלה של בעלת סטודיו שמגיעה לטלוויזיה ואומרת שאין לה אוכל להביא לילדים שלה, ושהיא לא יכולה לשלם את הארנונה, השכירות וההלוואות שלה?

רועי כהן: מי נהנה לראות את אותו נהג הסעות שלא מסיע תיירים ובאו אליו מעקלים הביתה כדי לעקל לו את הטלוויזיה והמקרר כי הוא לא שילם על האוטו שלו?

רועי כהן: מי נהנה לראות את המחזות האלה?

רועי כהן: אני רוצה לדעת.

רועי כהן: פה אני זועק את הזעקה של אותם עצמאים פשוטים, את הקטנים, אני לא באתי לדבר על הטייקונים ואלה שיש להם רבעונים, תשקיפים או דיבידנדים.

רועי כהן: איזה דיבידנדים יש לבעלת סטודיו?

רועי כהן: איזה דיבידנדים יש לאותו נהג הסעות?

רועי כהן: איזה דיבידנדים יש לתאורן, לסאונד מן או למורה בחוג הפרטי?

רועי כהן: אני רוצה לשאול אותך אדוני שר האוצר, איזה דיבידנדים?

רועי כהן: אתה מחכה לדו"חות המע"מ, הם לא מגישים דו"חות מע"מ, הם עד 100,000 ₪, אני רוצה לדעת אם אמרו לך את זה ברשות המיסים?

רועי כהן: יש קרוב ל-150,000 אנשים שלא מגישים בכלל דו"חות מע"מ, אלה אנשים שכרגע אין להם יכולת להתפרנס.

רועי כהן: אני רוצה לדעת אם הם נתנו לך את הנתונים כי אני יודע שאתה כן רוצה לעזור, נפגשת איתנו והיית קשוב, אבל הנתונים הם לא נתוני אמת.

רועי כהן: כרגע יש לאנשים הוצאות קבועות, ארנונה, שכירות וביטוח, ואין אף אחד שנותן להם מענה.

מיכאל ביטון: משפט לסיום.

רועי כהן: כל פעם מחדש גורמים לנו להגיע.

רועי כהן: כשהייתה הצפה בנחל הגעתון אביר קארה היה איתנו, הוא היה אצל ראש עיריית נהריה.

רועי כהן: למה כל פעם שמשלמים מחיר בשריפה, ברעידת אדמה, במגפה, כל פעם מי שמשלם את המחיר זה ציבור העצמאיים?

רועי כהן: לשכירים יש מענה ורשת ביטחון.

רועי כהן: אנחנו דרשנו שיהיה נוהל חירום.

רועי כהן: אדוני יושב הראש, אתה צריך לצאת פה בקריאה שלא יהיה יותר מצב שאנחנו נצא לרחובות ונזחל על הגחון, אלא יהיה נוהל חירום אם יש מגפה, שריפה או הצפה, שיהיה פיצול לעצמאים.

רועי כהן: אנחנו לא נהיה אזרחים סוג ב'.

מיכאל ביטון: רועי, דיברת מדם ליבך והזעקה הזאת נשמעה.

רועי כהן: ניסחנו את זה בצוק איתן.

מיכאל ביטון: רועי, אני לא יכול לצעוק כמוך.

מיכאל ביטון: דיברת מדם ליבך והזעקה הזאת נשמעה ומהדהדת בבית הזה.

מיכאל ביטון: הדיון הזה אפילו משודר.

מיכאל ביטון: חברת הכנסת אורלי לוי אבקסיס, בבקשה.

אורלי לוי אבקסיס: תודה רבה אדוני היושב ראש, אני מברכת על הדיון הזה.

אורלי לוי אבקסיס: לצערי הרב נדמה שאנחנו הולכים מדחי אל דחי.

אורלי לוי אבקסיס: אני אשלים את הדברים שאמר רועי כהן מלהב.

אורלי לוי אבקסיס: תראו, 70,000 עסקים נסגרו במהלך 2021.

אורלי לוי אבקסיס: שתבינו שב-2020 נסגרו 38,000 עסקים.

אורלי לוי אבקסיס: אם אנחנו הולכים שנה אחת אחורנית, ב-2019 נסגרו 44,000.

אורלי לוי אבקסיס: אני מסתכלת גם על המחקר שנעשה ויש פה את כל הנתונים של מחלקת המחקר של הכנסת.

אורלי לוי אבקסיס: זה אומר שבשנת 2021 למרות המגפה פחות עסקים קטנים ובינוניים נסגרו מאשר בשנה רגילה.

אורלי לוי אבקסיס: זה בגלל העזרה של הממשלה הקודמת, עם עובדות אי אפשר להתווכח.

אורלי לוי אבקסיס: כשאנחנו מסתכלים על כל אותם עצמאים שאיבדו את הביטחון להכנסה שגרתית שתאפשר את החיים הנורמטיביים הבסיסיים ביותר, אנחנו מדברים על משכנתא, על חינוך לילדים, על אוכל ועל תשלום מיסים, חשמל ארנונה ומים.

אורלי לוי אבקסיס: חשמל העליתם, אני חייבת לומר שחברי שלמה קרעי אמר שהורדתם קצת בחשמל אבל לא, הם לא הורידו בחשמל, הם התכוונו להעלות הרבה יותר ועכשיו בהחלטה החדשה הם פשוט מעלים פחות ממה שהתכוונו.

אורלי לוי אבקסיס: העלייה היא גדולה, הארנונה עולה במקביל.

אורלי לוי אבקסיס: אנחנו יודעים שתכף גם המים יעלו עלייה נוספת, בוודאי ובוודאי שגם הדלק.

אורלי לוי אבקסיס: כשאין ביטחון לאותן משפחות אתם צריכים לפרוט את זה לא למספרים אלא לאנשים.

אורלי לוי אבקסיס: כשיש סכנה שאנשים לא יוכלו לשלם את המשכנתא שלהם, קורת הגג מעל ראש הילדים שלהם, הביטחון הזה נשמט.

אורלי לוי אבקסיס: כשאין להם כסף לגיל הרך, הילדים האלה לא יוכלו להיכנס כי 0-3 גם עם ההכרזות שלכם להעביר את הגיל הרך למשרד החינוך, זה לא אומר מאומה לא על התוכן, לא על התשלום של ההורים ובוודאי על הבלגן שיש אצלכם במשרדים מה עובר ומה לא עובר.

אורלי לוי אבקסיס: ראינו את זה לדוגמה עם בדיקות האנטיגן.

אורלי לוי אבקסיס: מה קורה עם החינוך לגילאים מסוימים ומה קורה בגיל הרך?

אורלי לוי אבקסיס: הפקרתם את מנהלות החינוך הרך שהן עצמאיות.

אורלי לוי אבקסיס: כל אותם מוסדות שקורסים ואף אחד היום לא רק שלא עוזר אלא עוד אומרים להם להחזיר את אותם מענקים שקיבלו.

אורלי לוי אבקסיס: אני אגיד לכם מה, משרד האוצר כבר לקח בחזרה 370,000,000 ₪ ממענקים שניתנו לאנשים כדי שיחזיקו את הראש מעל המים.

אורלי לוי אבקסיס: יש עוד הרבה מאוד אנשים שעומדים בפני תביעה קשה ובפני עיקולים.

אורלי לוי אבקסיס: היכולת של המשפחה הזו אחר כך לחזור בחזרה לשוק התעסוקה, אני לא יודעת כמה היא גבוהה.

אורלי לוי אבקסיס: היכולת שלהם לשלם את המשכנתא ולשמור את קורת הגג של הילדים שלהם הולכת ונשמטת.

אורלי לוי אבקסיס: היום קשישים בוחרים לא רק בין תרופה לבין אוכל, הם בוחרים אם להדליק את המיזוג.

אורלי לוי אבקסיס: כמה היפותרמיה ראינו בשנה הזו?

אורלי לוי אבקסיס: כמה קשישים ראינו מתים בתוך המגפה ורק הריח הביא אותנו אליהם?

אורלי לוי אבקסיס: אנחנו איבדנו את הרגישות.

אורלי לוי אבקסיס: כשאנחנו מדברים על הילדים של החרדים, תסלחו לי אני לא יכולה ובזה אני אסיים.

אורלי לוי אבקסיס: ילדים הם ילדים, הנשים העובדות החרדיות הן 83% יותר מהממוצע ב-OECD, אתם רוצים להחזיר אותן הביתה?

אורלי לוי אבקסיס: מה המטרה שלכם?

אורלי לוי אבקסיס: אתם לא אוהבים את ההורים שלהם?

אורלי לוי אבקסיס: אל תפגעו בילדים האלה.

אורלי לוי אבקסיס: אנחנו צריכים להעצים אותם ולראות איך יש להם מסגרת ולא שמרטפים.

מיכאל ביטון: תודה על הדברים.

מיכאל ביטון: ישראלה שטיר, ענף תערוכות וכנסים, איגוד לשכות המסחר.

ישראלה אינשטיין שטיר: בוקר טוב לכולם.

ישראלה אינשטיין שטיר: כבוד היושב ראש וכבוד השר, אני מודה לכם על הזכות שאני יכולה לדבר כאן.

ישראלה אינשטיין שטיר: כמו שאמר רועי כהן, יש לי דה ז'ה וו.

ישראלה אינשטיין שטיר: אני כאן ממרץ 2020 בוועדות.

ישראלה אינשטיין שטיר: הענף שאני מייצגת, ענף התערוכות והכנסים, נפל כל השנים האלה בין הכיסאות.

ישראלה אינשטיין שטיר: אנחנו ממרץ 2020 הפסקנו לעבוד.

ישראלה אינשטיין שטיר: הייתה לנו עדנה באוקטובר-נובמבר 2021 של חודשיים בהם יכולנו לחזור לעבודה, ומאז מת הכל.

ישראלה אינשטיין שטיר: זה ענף שצריך רשת ביטחון, זה ענף שבשביל שתהיה בארץ תערוכה או שיהיה כנס מתחילים לעבוד עליו שנה קודם.

ישראלה אינשטיין שטיר: אנחנו מחזיקים עובדים, לא פיטרנו אנשים, אנחנו משלמים להם משכורות ואנחנו חיים בחוסר וודאות מזעזע וכל הזמן רק דוחים.

ישראלה אינשטיין שטיר: הייתה צריכה להיות עכשיו תערוכה בפברואר, היא נדחתה למאי עם התחייבויות לאקספו תל אביב, עם תשלומים שניתנו, הכל מהכיס הפרטי שלנו בלי שאנחנו מקבלים שקל מימון.

ישראלה אינשטיין שטיר: אנחנו מחזיקים את כל הדבר הזה.

ישראלה אינשטיין שטיר: הגענו לקצה היכולת שלנו בענף, זה ענף שהגיע לסוף והוא מדמם.

ישראלה אינשטיין שטיר: אנחנו חייבים שהמדינה תבין שהענף הזה בשנה נורמלית מגלגל כ-1.4 מיליארד שקלים בלי התיירות.

ישראלה אינשטיין שטיר: אנחנו רוצים שיבינו שהענף הזה מעסיק ישיר ועקיף כ-200,000 אנשים.

ישראלה אינשטיין שטיר: אנחנו לא יכולים לשלוח את כל האנשים האלה הביתה.

ישראלה אינשטיין שטיר: זה שאומרים שאין אבטלה זה כי אנחנו מעסיקים אותם ומשלמים להם את המשכורות.

ישראלה אינשטיין שטיר: אני מבקש התייחסות לענף שלנו, אני מבקשת רשת ביטחון לענף שלנו כמו שנותנים במדינות אחרות באירופה.

ישראלה אינשטיין שטיר: אני מבקשת שיבדקו את הירידה בהכנסות ובמחזורים לעומת 2019 כמו שעשו ב-2020.

ישראלה אינשטיין שטיר: כל מי שהמחזור שלו ירד ב-50% ויותר, שיתנו לו את האפשרות לתמיכה כמו שקיבלנו בשנת 2020.

ישראלה אינשטיין שטיר: אני מבקשת שיתנו אפשרות לדחות את המע"מ מחודש פברואר לא בעשרה ימים אלא בשלושה חודשים.

ישראלה אינשטיין שטיר: תודה.

מיכאל ביטון: תודה רבה.

מיכאל ביטון: איתן גינזבורג קיבל את זכות הדיבור ממופיד מרעי כי יש לו חוק בוועדת הפנים.

מיכאל ביטון: איתן, בבקשה.

איתן גינזבורג: תודה רבה לך אדוני היושב ראש, תודה גם למופיד שנתן לי אפשרות לדבר.

איתן גינזבורג: תודה לשר שפינית מזמנך והגעת לוועדת הכלכלה.

איתן גינזבורג: אני רוצה לברך אותך על הצעדים שעשית גם בזמן קיומה של הממשלה הזאת והרבה מאוד צעדים כלכליים חשובים נעשו בממשלת ישראל למען המשק הישראלי ולמען ענפים שונים.

איתן גינזבורג: צריך להגיד גם את הדברים האלה, הרבה מאוד צעדים חברתיים חשובים נעשו ועוד ימשיכו להיעשות.

איתן גינזבורג: אני רוצה להעלות פה סוגייה שהעליתי בפניך אדוני, וזה מתקשר לדברים שאמרה כאן ישראלה.

איתן גינזבורג: אני רוצה לדבר על כך שלצד נתוני המאקרו הטובים ולצד הענפים הרבים שסייעו להם - - אני לא רוצה לדבר על ענפים, אני רוצה לדבר על העסקים בקצה, על המיקרו, על מי שהפדיון שלו ירד באחוזים מאוד ניכרים בשנת 2021.

איתן גינזבורג: על אף הנתונים הטובים, ואני מבין שהנתונים ב-2021 טובים יותר מ-2019, בסוף יש עסקים בקצה שנפגעו.

איתן גינזבורג: הם נפגעו כי היו כל מיני מגבלות של תו ירוק ותו סגול, לא רק בתקופת האומיקרון ובתקופות הגלים.

איתן גינזבורג: גם בין הגלים היו מגבלות שונות.

קריאה: ומאות אלפי מבודדים.

איתן גינזבורג: לכן אני הייתי מבקש משר האוצר לתת הנחיה לרשות המיסים לבדוק.

איתן גינזבורג: עסק שהפדיון שלו ירד בצורה ניכרת, באחוזים ניכרים של 50%-30%, תקבעו את האחוזים שאתם חושבים, צריך לתת להם סיוע מידי בין אם במענק או פיצויים.

איתן גינזבורג: זה בדיוק האנשים בקצה, אלה שלא נופלים בתוך ענף או מגמה, הם אנשים בקצה שמעסיקים עובדים, בדרך כלל עצמאים, עסקים קטנים ומעסיקים משפחות והם קורסים.

איתן גינזבורג: אני מטפל בכמה משפחות כאלה וכמה עסקים כאלה - - -

מיכאל ביטון: איתן, משפט לסיום.

איתן גינזבורג: הם מגיעים לכדי אובדן המשפחה וקריסתה, חלק מדברים על אובדנות.

איתן גינזבורג: אני מבקש ממך, שר האוצר, תדברו ותתייחסו גם לקצה למרות שהמאקרו טוב.

איתן גינזבורג: תדברו על אותם עסקים קטנים, תנו להם מענה כשהפדיון ירד.

איתן גינזבורג: יש לרשות המיסים יכולת לבדוק באופן פרטני את המקרים הללו.

מיכאל ביטון: תודה רבה.

משה אבוטבול: אנשים אומרים, לא רוצים לגנוב מהמכולת - - -

מיכאל ביטון: אבוטבול, קריאה ראשונה.

מיכאל ביטון: שי ברמן מנכ"ל איגוד המסעדות, בבקשה.

שי ברמן: תודה רבה אדוני יושב הראש ואדוני השר.

שי ברמן: אני רוצה להתחיל ברשות

שי ברמן: כם במשהו חיובי, אנחנו בשבועיים האחרונים - - עניין מאוד חשוב שקשור למסעדות זה ביטול היטל העובדים הזרים שהוביל שר האוצר, דבר שמאוד מקל על העסקים הקטנים, הציבור והדיון על יוקר המחיה.

שי ברמן: חשוב לנו להגיד תודה גם בימים כאלה קשים ולמרות המחלוקות.

שי ברמן: לגופו של עניין ולגופו של הדיון הזה, אנחנו במסעדות נפגענו מאוד בגל החמישי.

שי ברמן: ההסתכלות על הגל החמישי כמשהו שקרה במשך חודש-חודשיים בלי להסתכל על כל הקונטקסט של השנתיים האחרונות היא לא הוגנת כלפינו והיא לא נכונה.

שי ברמן: אי אפשר לבחון עסק ועסק קטן במונחים שנתיים, אנחנו עסקים שבנויים על תזרים וחודש אחד או חודשיים כאלה מערערים מאוד את היכולת שלנו לשרוד, בטח בקונטקסט של השנתיים האחרונות.

שי ברמן: צריך להבין שהמשבר האחרון פגע בנו פעמיים, פעם אחת בירידה הדרסטית במחזור, שלא יספרו לכם סיפורים עם דו"חות של כרטיסי אשראי שלא לוקחים בחשבון את העלייה החדה שחלה בשימוש בכרטיסי האשראי בשנתיים האחרונות, הם לא לוקחים בחשבון פרמטרים אחרים והם בוודאי לא לוקחים בחשבון עסקים שנפגעו בצורה דרסטית, והם יוצאים מן הכלל, הם לא נמצאים בנתונים הכלליים ואנחנו לא נוכל להגיע להם שבצורה רוחבית לא נגרם נזק ולכן הם לא יקבלו.

שי ברמן: בכל מתווה פיצויים, ומדובר על צוק איתן שכמובן שאנחנו תומכים בו, בסופו של דבר רק מי שנפגע מקבל כסף - - -

מיכאל ביטון: שי, משפטי סיום.

שי ברמן: הפגיעה השנייה הייתה בעניין ימי המחלה.

שי ברמן: צריך להבין שאנחנו בחודשיים הקרובים הולכים לשלם בבת אחת 150,000,000 ₪ לעובדים שלנו על פדיון ימי מחלה.

שי ברמן: בקושי תזרימי כזה, בלי סיוע מהיר למי שצריך - - -

מיכאל ביטון: תודה רבה.

מיכאל ביטון: חברת הכנסת ענבר בזק, בבקשה.

ענבר בזק: תודה על זכות הדיבור ועל הדיון החשוב הזה.

ענבר בזק: אני חברת כנסת פחות משנה, אבל במשך 12 שנים הייתי עצמאית, מתוכן שבע שנים עמדתי בראש ארגון שנלחם למען זכויות לעצמאים.

ענבר בזק: במשך שבע שנים אני שומעת שוב ושוב משפט, העצמאים והעסקים הקטנים הם הלב הפועם של הכלכלה הישראלית.

ענבר בזק: הגיע הזמן שנוכיח שאנחנו לא רק אומרים את המשפט הזה, אלא שאנחנו באמת מתכוונים אליו.

ענבר בזק: כולנו יודעים שזה נכון.

ענבר בזק: יש אינטרס למדינה שהעסקים הקטנים ישגשגו, יפרחו, יספקו מקומות תעסוקה וישלמו מיסים.

ענבר בזק: אמרה חברת הכנסת אורלי לוי ש-70,000 עסקים נסגרו בשנת 2021, זה לא רק בעלי עסקים שהולכים הביתה, זה גם העובדים שלהם.

ענבר בזק: מדובר בעשרות אלפים וגם מאות אלפים מקומות עבודה, ולכן אין ספק שיש אינטרס למדינת ישראל לשמר את העסקים האלה.

ענבר בזק: אין לי ספק שהשר יודע את זה ומכיר את הנתונים.

ענבר בזק: בואו נגיד מילה טובה גם איפה שמגיע, הממשלה הזאת ושר האוצר הצליחו לשמר, מאז שהממשלה הוקמה לא היה יום אחד של סגר.

ענבר בזק: אין ספק שהמחזורים של העסקים ירדו, אבל עצם זה שהצליחו לשמור את המשק פעיל וללא יום סגר, יש לזה משמעות וחשיבות.

ענבר בזק: אמר פה חבר הכנסת קרעי שהוא לא עשה כלום, בואו נזכור שמדובר בשר שהעביר תקציב אחרי שלוש שנים - - -

שלמה קרעי: תקציב שפגע בכל החלשים והעלה מיסים.

ענבר בזק: זה כבר דיון אחר.

ענבר בזק: וקרעי, לא הפרעתי לך אל תפריע לי.

ענבר בזק: מדובר בשר שהצליח להעביר תקציב אחרי שלוש שנים, זה לא דבר שהולך ברגל.

ענבר בזק: איפה שצריך להגיד מילה טובה צריך להגיד.

ענבר בזק: יש מדיניות כלכלית אחראית של הממשלה הזאת ושל שר האוצר שהיא לא פזרנית והיא דואגת לתת רק למי שבאמת נפגע.

שלמה קרעי: באמת?

שלמה קרעי: רק העשירים קיבלו, תקשיבי לעצמך.

ענבר בזק: קרעי, אני לא הפרעתי לך, ואמרת דברים שגם אני לא הסכמתי איתם ועדיין נתתי לך את הכבוד.

מיכאל מלכיאלי: רגע למה לא נותנים לדבר - - -

מיכאל ביטון: בליאק, קריאה ראשונה.

מיכאל ביטון: מלכיאלי, קריאה ראשונה.

מיכאל ביטון: בליאק, קריאה שנייה.

מיכאל ביטון: אף אחד לא מעיר הערות, אף אחד לא מגונן, רק אני מנהל את הדיון.

ולדימיר בליאק: על מה קיבלתי את הראשונה?

מיכאל ביטון: אתה לא שמעת, היית ברצף צעקות.

ענבר בזק: אם יורשה לי משפט לסיום, תקזז את ההפרעות.

ענבר בזק: אני גם קוראת כמו שאמר פה יו"ר להב רועי כהן, לגבש נוהל חירום שלא כל פעם העצמאים יצטרכו לבוא ונצטרך לשבת ולדון, אלא שיהיה נוהל חירום.

ענבר בזק: אני קוראת לאמץ את מתווה צוק איתן, ושכל פעם שיהיה משבר ויוחלט שהעסקים נפגעו נפעיל אותו.

ענבר בזק: אני פונה פה לשר ולכל חברי הכנסת, חברי קואליציה ואופוזיציה, בואו נאשר את זה, נפתח את הפקק הזה ונעזור לעצמאים לשרוד את התקופה הקשה הזאת.

ענבר בזק: תודה.

מיכאל ביטון: תודה רבה.

מיכאל ביטון: אורן בוטא, תנועת העצמאים.

אורן בוטא: בוקר טוב.

אורן בוטא: אני מברך את כבוד היושב ראש.

אורן בוטא: הופתעתי ששר האוצר הגיע לכאן, אחרי שמונה חודשים זה השאפו הראשון שאני נותן לך.

אורן בוטא: העצמאים אחרי שמונה חודשים ללא פיצוי.

אורן בוטא: שר האוצר אומר שמדינת ישראל במצב כלכלי מצוין, יש גביית מיסים, ואני אומר הרי זה מבורך.

אורן בוטא: יש 208,000,000,000 ₪ ביתרות מטבע חוץ.

אורן בוטא: העצמאים שלא מתחילים את החודש בגלל ההוצאות הקבועות הם אלא שנושאים את עיניהם אלינו כאן, כל הנציגים שמאחוריהם יש אלפי עצמאים והארגונים השונים, ואליך, מר ליברמן.

אורן בוטא: חשוב מאוד לדעת, יש דברים שכולכם או רובכם לא יודעים.

אורן בוטא: יש מתווה שהיה בשומר חומות במאי 2021.

אורן בוטא: עד עכשיו רוב העסקים לא קיבלו את רוב הכסף מהמתווה הזה, וזה בממשלה הנוכחית.

אורן בוטא: הממשלה הקודמת נתנה 41,000,000,000 ₪ לעצמאים ולשכירים, הן במגזר הציבורי והן במגזר הפרטי.

אורן בוטא: 80,000,000,000 ₪ היה לנו מטריה מהבנקים.

אורן בוטא: אין לנו כרגע לא את זה ולא את זה.

אורן בוטא: חשוב מאוד שתיקחו את זה בחשבון.

אורן בוטא: עכשיו עוד לא האביב, האביב עומד להגיע.

אורן בוטא: אנחנו צריכים למנוע מהעצמאים להגיע לכאן לכנסת, אנחנו צריכים לדאוג להם עוד לפני שם יגיעו לכנסת כי הם על סף קריסה.

אורן בוטא: ההוצאות הקבועות שלהם שוחטות אותם.

אורן בוטא: הירידות במחזורים, יולי עד דצמבר 2021, מחייבות פיצוי רטרואקטיבי לאור ההשוואה ליולי עד דצמבר 2019.

אורן בוטא: יש פה ירידה של לפחות 35% ומעלה - - -

מיכאל ביטון: משפט לסיום.

אורן בוטא: את זה רשות המיסים יכולה בקלות לבדוק.

אורן בוטא: אם אנחנו לא נהיה שכירים ועצמאים יחד כי אנחנו תלויים אחד בשני, אנחנו לצערי נהיה תלויים אחד לצד השני.

מיכאל ביטון: תודה רבה.

מיכאל ביטון: חבר הכנסת אביר קארה, בבקשה.

אביר קארה: בוקר טוב לכולם, אני לא אאריך יותר מידי.

אביר קארה: אני חושב שהדיון הזה לא היה צריך להתקיים אבל לצערי הרב הוא מתקיים.

שלמה קרעי: יש לו בעיה עם הדיון - - -

מיכאל ביטון: קרעי, דממה באולם.

מיכאל ביטון: לא לדבר, תלמדו להתאפק.

שלמה קרעי: הוא עושה דה-לגיטימציה לדיון, מה זה לא היה צריך להתקיים?

מיכאל ביטון: קרעי, קריאה ראשונה.

מיכאל ביטון: סימון אתה גם בקריאה ראשונה.

מיכאל ביטון: תנו לי לעשות את העבודה שלי, אף אחד מכם לא היה רוצה להחליף אותי עכשיו.

אביר קארה: אני חושב אדוני היושב ראש שהדיון הזה - - ובוקר טוב אדוני שר האוצר - - -

מיכאל מלכיאלי: אתה עושה את העבודה שלך נהדר.

מיכאל מלכיאלי: יש פה שר אוצר מנותק - - -

מיכאל ביטון: אתה גם עומד וגם צועק.

מיכאל ביטון: אתה מתכנן לצאת, צועד ליציאה, אוסף את הקריאות בתנועה, מלכיאלי אתה יושב אתנו?

מיכאל מלכיאלי: לאנשים קשה, אנשים פה לא גומרים את החודש - - -

מיכאל ביטון: קריאה שניה, תשב ואל תדבר.

מיכאל ביטון: נא לשבת.

מיכאל ביטון: אביר קארה, בבקשה.

אביר קארה: אדוני היושב ראש ואדוני שר האוצר, הדיון הזה לא היה צריך להתקיים ולא היה צריך לבוא לעולם, בטח לא בממשלה הזו.

אביר קארה: הממשלה הזו היא ממשלה שהגיעה לפה - כולנו, לא רק אני, כולנו הגענו על קולות של אנשים שנמצאים כאן.

שלמה קרעי: תגיד, אין לך עבודה?

שלמה קרעי: סגן שר.

שלמה קרעי: מה אתה עושה כאן בכלל?

מיכאל ביטון: קרעי, קריאה שניה.

מיכאל ביטון: אי אפשר לעבוד ככה.

מיכאל ביטון: אתם לא עוזרים לי, אין לכם רחמים.

שלמה קרעי: מיכאל, יש לו בעיה עם הדיון שאנחנו מקיימים כאן.

מיכאל ביטון: קרעי, קריאה שניה.

מיכאל ביטון: אתה מדבר איתי על פרוצדורות ואני מדבר איתך על להתקדם.

אביר קארה: אני אומר שבגדול הדיון הזה לא היה צריך להתקיים כיוון שכולנו, כל הממשלה הזאת קמה על קולות העצמאים וכל פעם כשהדיונים האלה קורים פה בכנסת עוד לפני שנכנסתי לכאן, זה היה לי לא נוח.

אביר קארה: לא נוח לי כי המעסיקים שלי נמצאים גם בזום וגם חלק מהם יושבים פה, והם אלה שמשלמים מיסים עבור המשכורות של כולנו.

אביר קארה: זה שהם צריכים לבוא ולהתבזות פעם אחר פעם, בעיניי זה דבר חמור מאוד שאנחנו צריכים לדאוג שלא יקרה יותר.

אביר קארה: אני רוצה לומר עוד דבר, אדוני שר האוצר, העברנו פה רפורמות באמת אדירות.

אביר קארה: אני רוצה להגיד בקטע הטוב של המילה, כשהגיע לכאן חוק הסדרים מאוד רחב, אז גם יושב ראש הוועדה יחד כשותפים העברנו פה דברים מטורפים.

אביר קארה: הרחבנו את הרפורמה בייבוא מעבר לכל דמיון אפשרי.

אביר קארה: אזרחי ישראל ייהנו מפירות העשייה שלנו בשנים הבאות.

אביר קארה: יחד עם זאת, כל הדברים הגדולים שעשינו גם בחוק הרגולציה וגם בחוק רישוי עסקים, הכל מתגמד כרגע, אדוני שר האוצר, לעומת המצוקה העכשווית שיש לחלק גדול מהאנשים שנמצאים פה.

אביר קארה: אנחנו מחויבים אליהם.

אביר קארה: גם בשיחה שקיימנו וגם בשיחה שקיימתי עם ראש הממשלה, אני יודע שאנחנו צריכים כמו שסיכמנו לתת את המענה לאותם עסקים שנפגעו.

אביר קארה: אני יודע שזה דברים שגם אתה אמרת.

אביר קארה: אנחנו קצת עוברים את הגבול, אנחנו עוברים את הזמן האפשרי.

אביר קארה: אני מבקש שהדברים האלה יקרו בימים הקרובים ולא מעבר לזה, כי אני חושב שגם אנחנו, השותפים לממשלה הזאת, קצת נבוכים מהסיטואציה.

אביר קארה: תודה רבה.

מיכאל ביטון: קארה, דיברת היום הכי גרוע שהיית אי פעם אבל דבריך נשמעו והיו מדויקים וקצרים.

מיכאל ביטון: תודה רבה על כך.

מיכאל ביטון: רמי בז'ה, פורום העצמאים מבית ההסתדרות, בבקשה.

רמי בז'ה: תודה רבה על ההזדמנות.

רמי בז'ה: אני רוצה לברך את כל השותפים שלנו בממשלה הזו.

רמי בז'ה: אני חייב להגיד שגם מהאופוזיציה וגם מהקואליציה יש הסכמה גורפת שאנחנו צודקים, כולם אומרים את זה.

רמי בז'ה: אני רוצה לדבר אליך, שר האוצר, אני מבקש שתסתכל אלי כשאני מדבר אליך כי זו הזדמנות.

רמי בז'ה: אתה הסתכלת לי בעיניים לפני הבחירות ואמרת לי את כל הדברים שהסכמתי להם, ואני מצפה שזה יקרה גם עכשיו.

הצבעת לו בסוף?

מיכאל ביטון: חבר הכנסת אשר, קריאה ראשונה.

רמי בז'ה: גם אתה וגם נציגיך במפלגה מבינים היטב - - -

מיכאל ביטון: אופיר כץ, אתה בקריאה שניה לדעתי.

רמי בז'ה: הואיל ואני לא רק יושב ראש פורום העצמאים, אני גם מפיק פרטי לא מסוג מפיקי האירועים שהציגו כאן בעלי האולמות, אני מפיק תיאטרון פרטי, בידור, פסטיבלים וכדומה.

רמי בז'ה: אם הייתי יודע שיש כזה ביקוש לוועדה, אולי הייתי מוכר כרטיסים בכניסה.

רמי בז'ה: גם אני כמו רועי כהן וכמו הגברת שטיר שאמרה שיש לה דה ז'ה וו, גם אני מרגיש את אותו דבר.

רמי בז'ה: אנחנו עומדים מול ממשלה שלא נותנת לנו מענה ונורא ציפיתי, כפי שאביר אמר, שזה ישתנה בממשלה הזו.

רמי בז'ה: אני רוצה להגיד לך משהו - - -

מיכאל ביטון: אורלי, לא להפריע.

רמי בז'ה: אם שותף עסקי שלי היה בא אליי בעת משבר ואומר לי להתמודד לבד, הייתי מחליף שותף.

רמי בז'ה: אנחנו לא ציבור, אנחנו שותפים שלך ואותנו אתה לא יכול להחליף בתור שותף.

רמי בז'ה: אני אגלה לך סוד, אני גם לא רוצה להחליף אותך בתור שותף.

רמי בז'ה: אני מאמין בממשלה שלך ושלנו.

מיכאל ביטון: משפטי סיום.

רמי בז'ה: לכן אני אומר, אם אמרת השבוע בקולך אחרי הביקורת שקיבלת על המתווה הכלכלי שאם אין רווחים אין רווחה, אנחנו הרווחים שלך.

רמי בז'ה: אנחנו כאן, כל ציבור העצמאים, אנחנו הרווחים שלך.

רמי בז'ה: אם אתה לא תדע, כפי שאביר אמר, זה עניין של תזמון.

רמי בז'ה: אתם מתחתם את החבל יותר מידי והוא עוד שניה נקרא לכולנו ואנחנו מאבדים אמון לגמרי.

מיכאל ביטון: תודה.

רמי בז'ה: משפט אחרון.

רמי בז'ה: התזמון כאן הוא קריטי ביותר.

רמי בז'ה: לפעמים פקיד קטן בבנק, אם הוא מחזיר לך את הצ'ק העשירי, הלך עליך.

רמי בז'ה: זו החלטה של פקיד קטן.

רמי בז'ה: לכן אדוני שר האוצר, אתה תעזור לנו כשאנחנו נמצאים כאן כי אחרי שאנחנו ניפול לתהום אתה לא תצטרך רק לחלץ אותנו, אתה תצטרך גם להחיות אותנו.

מיכאל ביטון: תודה רבה מר בז'ה.

רמי בז'ה: תעשו את זה בבקשה לא רק לעסקים אלא לעצמאי הקטן שלא עומד בזה.

מיכאל ביטון: רמי, תודה רבה.

רמי בז'ה: אני מודה לך על הכל.

מיכאל ביטון: חברת הכנסת יעל רון בן משה, בבקשה.

יעל רון בן משה: אני תורמת את שלוש הדקות שלי, כבוד היושב ראש.

מיכאל ביטון: כל הכבוד, תרומתך התקבלה בברכה.

מיכאל ביטון: לימור מגן תלם, בבקשה.

קריאה: היא לא כאן.

מיכאל ביטון: ולדימיר בליאק, בבקשה.

ולדימיר בליאק: תודה רבה אדוני היושב ראש ואדוני השר.

ולדימיר בליאק: ראשית אני רוצה לומר לחברי האופוזיציה, אני בכנסת 13 חודשים, לי אי אפשר לשקר.

ולדימיר בליאק: את שלושת הסגרים הראשונים עברתי כעצמאי, ניהלתי משרד, טיפלתי ב-500 לקוחות שנחנקו בסגרים שחלקם היו מיותרים.

ולדימיר בליאק: הטיפולים שלכם היה גרוע ביותר.

גלית דיסטל אטבריאן: אתה יודע שאתה סותר את כל נתוני הבנקים העולמיים ששמו את ישראל במקום רביעי.

אורלי לוי אבקסיס: למה את מפריעה לו עם העובדות?

קריאה: כמה אנשים היו מתים אם לא היו סגרים?

אורלי לוי אבקסיס: זה מציאות אלטרנטיבית.

גלית דיסטל אטבריאן: את כל הנתונים העולמיים זה סותר.

מיכאל ביטון: גלית דיסטל, ראשית אני שמח שהגעת לוועדת כלכלה.

מיכאל ביטון: לפנים משורת הדין הערת פתיחה, אחרי זה מתחילים לספור קריאות.

ולדימיר בליאק: אני חושב שאחת ההחלטות המשמעותיות והנכונות שהממשלה הזאת קיבלה זה למנוע סגרים בכל מחיר, גם בגל הרביעי וגם בגל החמישי, יחד עם רפורמה ברגולציה, יחד עם רפורמת הייבוא שלא הצליחו להעביר פה במשך עשר שנים.

ולדימיר בליאק: יחד עם רפורמת הכשרות ויחד עם ביטול היטל עובדים זרים ועוד הרבה מאוד צעדים למען המגזר העסקי.

ולדימיר בליאק: יחד עם זאת, אין ספק שבגל החמישי הייתה האטה משמעותית בפעילות העסקית ויש הרבה מאוד עסקים שנפגעו.

ולדימיר בליאק: לכן אנחנו מחויבים לתת פתרון לאנשים האלה.

ולדימיר בליאק: אני לא מבקש לפזר כסף ולא לתת פיצוי בלי נתונים.

ולדימיר בליאק: אני יודע שחלק מהעסקים יגישו את הדו"חות עכשיו, ב-15 או ב-19 בפברואר, וחלקם אולי באמצע מרץ.

ולדימיר בליאק: אני כן חושב שאנחנו חייבים לתת וודאות לעסקים האלה כבר עכשיו, לפרסם מתווה לפיצוי - - -

אורן בוטא: איפה 2021 ולדימיר?

מיכאל ביטון: בוטא, עוד הערה ואתה בחוץ.

מיכאל ביטון: אף אחד מהאורחים שלנו לא יפריע לחברי הכנסת להתבטא, פעם אחרונה שאתה עושה את זה.

מיכאל ביטון: ולדימיר, משפטי סיום.

ולדימיר בליאק: אנחנו כיש עתיד בעד מתווה צוק איתן.

ולדימיר בליאק: יושבים פה אנשים יקרים, נציגי העצמאים שהם השותפים שלנו ואנחנו מחויבים להם.

ולדימיר בליאק: אני מאוד מבקש לתת להם פתרון עכשיו.

ולדימיר בליאק: תודה.

מיכאל ביטון: תודה רבה לך.

מיכאל ביטון: חבר הכנסת אורי מקלב, בבקשה.

אורי מקלב: תודה רבה אדוני היושב ראש ומכובדי השר.

אורי מקלב: אדוני היושב ראש, אתה צריך להתנהג קצת בסבלנות.

אורי מקלב: תאמין לי שלא רק בעלי העסקים שנמצאים פה רוצים לפגוש את שר האוצר, גם אנחנו רוצים לפגוש אותו בפעם הראשונה מאז הקמת הממשלה.

אורי מקלב: הוא לא נמצא בכנסת או בקבינט הקורונה, ולכן אין מי שיגן על כל בעלי העסקים וכל מי שנפגע.

אורי מקלב: הוא כן נמצא בקבינט כלכלי חברתי שמתכנס לראשונה היום ובא לפגוע בציבור החרדי.

אורי מקלב: על זה מתכנסים ועל זה הוא נמצא.

רון כץ: עם היחס הזה אני מבין למה הוא לא בא.

מיכאל ביטון: רון, קריאה ראשונה.

מיכאל ביטון: אשר, קריאה שניה.

אורי מקלב: שר האוצר אוהב להשתמש ואוהב להכריז שהכול גן עדן.

אורי מקלב: לצערנו גן העדן הזה נהפך לגיהינום לעצמאים, לעסקים הקטנים, לרבים מאזרחי מדינת ישראל וגם לנשים עובדות שמתפרנסות בעמל רב, מתאמצות, תורמות לכלכלת ישראל בתפוקות גבוהות מאוד, ביכולות מאוד גבוהות, בנאמנות לעבודה ומסירות.

אורי מקלב: הן נפגעות ונרדפות על אף שהן תורמות ועושות.

אורי מקלב: אין כאן שיקול כלכלי, חברתי או אנושי, יש כאן שיקול אחד של שנאה ורדיפה, של חינוך מחדש.

אורי מקלב: במה הן חטאו או פשעו?

אורי מקלב: בגלל שבעליהן לומדים, אתה רוצה לחנך אותנו, לשנות אותנו ולשנות את אורח החיים?

אורי מקלב: מי שלומד אנתרופולוגיה זה בסדר, מי שלומד סינית זה בסדר, אבל מי שלומד תורה זה לא בסדר?

אורי מקלב: מה אשמים הילדים שצריכים לחיות חיי רעב?

אורי מקלב: זה לא רק המעון, עכשיו גם הצהרון.

אורי מקלב: המסגרת הזאת היא המסגרת היחידה שמאפשרת להן לעבוד, בלי המסגרת הזו הן לא יכולות לעבוד.

אורי מקלב: אני רק רוצה להגיד לך, התחושות וההסתות נגד אוכלוסיות שלמות כמיטב מסורת של אלה שהיו רודפי ישראל, לפני הבחירות יכולנו להבין שאולי מבחינה אלקטורלית זה היה לדון לכף זכות.

אורי מקלב: אחרי זה כשהוקמה הקואליציה ורצית לזרוק אותנו עם מריצות למזבלה, חשבנו שאתה רוצה לכסות בכסף הזהב את האוכלוסייה הערבית בלבד ואת מפלגת רע"ם שרצית להכניס לקואליציה.

אורי מקלב: אבל כשיש יוקר מחיה וכשבאים לצעוק על יוקר המחייה, כש-74% מהאוכלוסייה לפי סקר שהתפרסם היום צמצמו בהוצאות שלהם, אז מה שיש לך לבוא ולהגיד זה שהחרדים אשמים ביוקר המחייה?

אורי מקלב: אתה יכול להסביר אמירה כזאת של שר האוצר?

אורי מקלב: החרדים אשמים בזה שהם מורידים את יוקר המחיה, בזה שהם מצמצמים בהוצאות.

מיכאל ביטון: משפטי סיום.

אורי מקלב: מה שאתה עושה עכשיו, אין לזה הסבר, אי אפשר לכסות את השנאה והרדיפה של ציבור שלם.

אורי מקלב: אני רק מודיע לך בעניין הזה, היו כאן אימהות שאמרו שזו בשורה אוטנטית, אני לא חושב שיש גם בתוך הקואליציה, אף אחד לא יכול להבין את הגזירות ואת רדיפת הציבור.

אורי מקלב: מה הם עשו לך?

אורי מקלב: מה עשינו?

אורי מקלב: אנחנו לא אזרחים שווי זכויות?

אורי מקלב: זו רדיפה ממוקדת לציבור הזה.

מיכאל ביטון: משפט לסיום.

אורי מקלב: האוכלוסייה החרדית לא תשנה את אורח חייה, היא תעמוד חזק.

אורי מקלב: יש לה ערכים, ערכים לא זורקים או מחליפים כדי להיכנס לקואליציה.

אורי מקלב: עומדים על הערכים האלה גם אם נסבול.

אורי מקלב: תראה אוכלוסייה חזקה, נאמנה ומסורה, היא תרים ראש, היא לא מורידה ראש.

מיכאל ביטון: תודה רבה חבר הכנסת מקלב.

מיכאל ביטון: אני מבקש מהדוברים הבאים ככל שיכולים לדבר על עסקים, אומיקרון וקורונה.

מיכאל ביטון: שמעתי את הזעקה הכללית, אבל לא להפוך את הכל - - -

אורי מקלב: העסק הקטן שלה זה המשפחה שהיא כל כך מסורה לו.

מיכאל ביטון: מי צועק?

מיכאל ביטון: אני אפילו לא רואה.

מיכאל ביטון: למה את צועקת?

אורי מקלב: לאימהות של האוכלוסייה שלנו אין מעון לילדים.

קריאה: הדיון הזה אמור להיות עלינו.

מיכאל ביטון: אנחנו ניתן לך עוד מעט לדבר, אבל לא לצעוק.

מיכאל ביטון: סימון דוידסון, בבקשה.

סימון דוידסון: תודה רבה.

סימון דוידסון: אני מתחבר מאוד למה שהיא אמרה, אנחנו באנו לפה למען העסקים.

סימון דוידסון: כל מי שהגיע לחדר הזה צריך לדבר על עסקים קטנים במדינת ישראל, על המנוע של מדינת ישראל.

סימון דוידסון: כאדם של חייו הקים עסקים, אני מתחבר לכל מילה שאתם אומרים.

סימון דוידסון: אני יושב בוועדות ואני יודע את זה.

סימון דוידסון: אני אגיד לכולם משהו אחד.

סימון דוידסון: אני נמצא בהרבה מאוד וועדות, זו פעם ראשונה שיושב שר ומסתכל בעיניים לכל אחד, לא מוריד את העיניים ומקשיב לכל מילה.

קריאה: ממש לא פעם ראשונה, מאיפה אתה מביא את זה?

אורלי לוי אבקסיס: אולי פעם ראשונה כשאתה בכנסת.

מיכאל ביטון: חבר הכנסת אשר, קריאה שניה.

מיכאל ביטון: חבר הכנסת קארה, קריאה שניה.

מיכאל ביטון: חברת הכנסת אורלי לוי, קריאה שניה.

מיכאל ביטון: סימון, תמשיך.

מיכאל ביטון: אורלי הוא לא הפריע לך.

מיכאל ביטון: אשרי השומעים חרפתם ולא עולבים.

מיכאל ביטון: תנו לו להמשיך את דבריו בבקשה.

קריאה: הוא לא מצליח להוציא משפט - - -

סימון דוידסון: אני מכבד אותך - - -

אורלי לוי אבקסיס: רק רציתי לדעת כמה שרים אתה מכיר.

אורלי לוי אבקסיס: הוא בקדנציה ראשונה - - -

מיכאל ביטון: אני חושב שההערה שלו במקום - - -

אורלי לוי אבקסיס: מצטערת - - -

מיכאל ביטון: יש פה איפוק, השר שומע דברים קשים ומקשיב.

מיכאל ביטון: בואו בבקשה נקשיב לסימון.

סימון דוידסון: זאת פעם ראשונה בשבעת החודשים בהם אני נמצא בכנסת שאני רואה שר שנותן לכולם לדבר ומסתכל לכולם בעיניים.

מיכאל ביטון: תמשיך לגופו של עניין.

סימון דוידסון: אני רוצה לומר שאני מתחבר מאוד לדברים של רועי נשיא להב ולדברים של בז'ה.

סימון דוידסון: אני מאמין וחושב שהממשלה שלנו צריכה להיות עם תוכנית מגירה לתקופות מצוקה גדולות, אם זה שריפה, מצב מלחמתי, ולא עלינו מה שאנחנו עוברים בשנתיים האחרונות עם הקורונה הנוראית הזאת.

סימון דוידסון: צריך להיות מוכנים לזה בתוכנית מגירה מהירה.

סימון דוידסון: מצד שני, אני מתחבר לדברים שאמר חבר הכנסת בליאק.

סימון דוידסון: כשהיינו ילדים היינו זורקים כל מיני בולים או גוגואים, אי אפשר לזרוק כסף ללא נתונים.

סימון דוידסון: הנתונים צריכים להגיע למשרד האוצר, משרד האוצר צריך לבחון אותם ולפי זה לעזור לעסקים במצוקה.

אבל את הקריטריונים תודיע קודם, את הנתונים תבדוק.

אין קריטריונים.

מיכאל ביטון: אשר, אתה מכביד עליי היום.

שלמה קרעי: זרקתם כסף על האלפיון העליון - - -

מיכאל ביטון: קרעי, אתה בקריאה שניה.

מיכאל ביטון: אני מנסה להימנע מלהוציא חברי כנסת אבל אין לי ברירה, כמה אני יכול להתאפק?

סימון דוידסון: אדוני היושב ראש, בוא נשים את הפופוליזם בצד, בסדר?

מיכאל ביטון: סימון, משפטי סיום.

מיכאל ביטון: אל תדבר על אנשים, יקל עליך.

מיכאל ביטון: תדבר לגופו של עניין.

סימון דוידסון: אני מתחבר למה שחבר הכנסת בליאק אמר.

סימון דוידסון: אין הרבה אנשים שמבינים כלכלה ונושא חשבונאי יותר ממנו.

קריאה: נו באמת, עפתם על עצמכם.

סימון דוידסון: אין ספק שהממשלה צריכה לעזור, אין ספק שהממשלה צריכה להיות עם תוכנית ברורה וסדורה למען העסקים הקטנים.

סימון דוידסון: כל חברי הכנסת באופוזיציה ובקואליציה מבינים את המצוקה.

מיכאל ביטון: סיכום מצוין, תודה רבה לך.

מיכאל ביטון: אני רוצה לשמוע את לנה מענף התיירות.

מיכאל ביטון: אבוטבול אתה הבא בתור.

לנה דרובצ'בסקי: שלום לכולם.

לנה דרובצ'בסקי: אני מנסה לספור את חברי הכנסת והיושבים בחדר שלא יצא לי לפגוש במהלך השנתיים האחרונות באופן אישי.

לנה דרובצ'בסקי: לצערי הרב הדבר היחיד שקטן מזה היא כמות ימי העבודה שעבדתי מאז מרץ 2020.

לנה דרובצ'בסקי: תבינו, אני וחבריי לענף לא עשינו עבודה רעה.

לנה דרובצ'בסקי: אני מורת דרך, אנחנו הצטיינו בעבודה שעשינו.

לנה דרובצ'בסקי: לא רק שהייתה לנו כמות של עבודה, אנחנו סיימנו את שנת 2019 עם הלשון בחוץ.

לנה דרובצ'בסקי: היו שולפים מורי דרך מהבוידעם, מהקבר עוד רגע היינו שולפים אותם.

לנה דרובצ'בסקי: בקצב הזה אנחנו נצטרך לעשות את זה.

לנה דרובצ'בסקי: אתם פשוט לא סופרים אותנו, אנחנו בסגר, הסגר שלנו לא נגמר.

לנה דרובצ'בסקי: נכון, רוב החברים, המכרים והמצביעים שלכם חזרו לעבוד, אנחנו לרגע לא.

לנה דרובצ'בסקי: יותר גרוע מזה, מה-23 למאי, תראו איזה יקום קוסמי, זה היה היום הולדת של אימא שלי.

לנה דרובצ'בסקי: התקשרתי אליה שאני לא אבוא לחגוג איתה כי הייתה לי הזמנת עבודה.

לנה דרובצ'בסקי: נציג שר התיירות אמר לי שאני אצליח לעבוד בעבודה הזאת, שאני אקח אותה, שאני לא אלך לחפש עבודה אחרת כי הייתי בחודש שביעי, מי ייתן לי עבודה?

לנה דרובצ'בסקי: מאז לא קיבלתי אגורה, אין פה אחד בחדר הזה שלא יודע את זה.

לנה דרובצ'בסקי: חבריי לענף לא קיבלו אגורה, סועד שראיתם אותה אתמול בערוץ 12 לא קיבלה אגורה, שרונה לא קיבלה אגורה, טלי לא קיבלה אגורה, אף אחד מאתנו לא קיבל בפועל.

לנה דרובצ'בסקי: חשבונות הבנק שלנו ריקים.

לנה דרובצ'בסקי: במשך שמונה חודשים אתם הייתם אמורים לעבוד, לבדוק את המספרים והנתונים ולא ספרתם אותנו בכלל אם אתם מדברים על זה שאין סגר, ולא ספרתם אותנו נכון אם אתם מדברים על ענף שיש בו רק 200,000 אנשים, שמכניס רק 28,000,000,000 לקופת המדינה.

לנה דרובצ'בסקי: אתם לא סופרים לא את המסעדות, לא את האולמות שבהם הלקוחות שלנו עושים את האירועים, לא את החנויות בהן הם קונים, שום דבר מזה לא נספר.

לנה דרובצ'בסקי: מי מעוות את הנתונים האלה?

לנה דרובצ'בסקי: זו שאלה מצוינת ואני אשמח לשבת עם האנשים שרוצים באמת להבין את המציאות בשטח ולהסביר את זה כמיטב יכולתי.

לנה דרובצ'בסקי: אני שנתיים מקדישה בדיוק לזה, להבין איפה הבור הזה קרה.

לנה דרובצ'בסקי: איך הגענו למצב שענף שמכניס מיליארדים לקופת המדינה מושבת בלי שום טיפה של מחשבה, של ניהול סיכונים נכון.

מיכאל ביטון: לנה, משפטי סיום בבקשה.

לנה דרובצ'בסקי: יש בענף הזה שכירים שלא מגיעה אליהם אגורה, עובדים יומיים שאין אף מעסיק שמחויב אליהם כמוני שגם לא יראו אגורה ממתווה פיצויים שיהיה רק לעסקים.

לנה דרובצ'בסקי: יש בענף הזה אינסוף אנשים שנופלים בין הכיסאות ונפלו בין כל הכיסאות לכל אורך הדרך.

לנה דרובצ'בסקי: העבודה שלכם הייתה לדאוג לזה שזה לא יקרה, העבודה שלכם הייתה לדאוג לזה שבמקום שאני אשב פה היום, אני אחגוג יום הולדת ארבע עם הבן שלי.

לנה דרובצ'בסקי: במקום להיות אתו עכשיו אני יושבת כאן.

לנה דרובצ'בסקי: מר ליברמן, אתה פגשת את הילד הזה כשהוא היה בן שנתיים, הוא שיחק בבוץ.

לנה דרובצ'בסקי: אתה קיבלת ממנו השראה ואמרת שצריך להוציא את העגלה הזאת מהבוץ.

לנה דרובצ'בסקי: אני באמת מאמינה שהתכוונת לזה ואני מכירה אותך, נפגשנו שנים שוב ושוב בנקודות שונות בחיים.

לנה דרובצ'בסקי: איך יכול להיות שזה קרה?

לנה דרובצ'בסקי: איך יכול להיות שהופקרנו ככה?

לנה דרובצ'בסקי: אתם כל כך יודעים לעשות את העבודה שלכם טוב כשזה משרת אתכם, איך לא שירתם ולא דאגתם לנו?

מיכאל ביטון: לנה, תודה רבה.

מיכאל ביטון: דברייך יצאו מהלב ואני חושב שנכנסו ללבבות.

לנה דרובצ'בסקי: תנו לענף שלנו הזדמנות, תספרו אותנו נכון.

לנה דרובצ'בסקי: אנחנו נחזיר כל אגורה שתשקיעו בנו לא רק בדולרים, בפי שלוש דולרים והרבה יותר מהר.

לנה דרובצ'בסקי: זה יהיה לטובת כולם.

מיכאל ביטון: תודה לנה.

מיכאל ביטון: חבר הכנסת משה אבוטבול, בבקשה.

משה אבוטבול: אני רוצה לומר לכם, אנחנו היום במה שנקרא פורים קטן, ושר האוצר לא חידש שום דבר במשחקים ובכל הדברים שלו.

משה אבוטבול: בעצם מסופר בסוף מגילת אסתר שאחשוורוש עשה מס על איי הים.

משה אבוטבול: שואלים המפרשים בתלמוד למה הוא צריך לעשות מס על איי הים.

משה אבוטבול: אחד המפרשים עונה שם, לפני 100-200 שנים, כי אחשוורוש היה צריך לממן את המשתה בו הוא בזבז ובזבז.

משה אבוטבול: אין ספק שכל הגזרות האלה, אתם כל העצמאים וכל מה שאתם רואים פה, זה פשוט לממן את אותם מיליארדים שהוא החליט לחלק לכל מיני מגזרים, 53,000,000,000 פה ועוד כל מיני דברים שאתם סובלים מהם.

משה אבוטבול: אנחנו היינו איתכם בהפגנות שלכם, ראינו את המצוקה, אנחנו יודעים מה זו המצוקה שלכם.

משה אבוטבול: כואב לנו ששר האוצר - - עם מי הוא לא רב?

משה אבוטבול: עם החקלאים, עם מורי הדרך, עם כל העולם הוא רב ואחרי זה אומר להם להחליף עבודה.

משה אבוטבול: תחליף אתה עבודה, תעוף אתה מהמשרה הזאת, תהיה עבודה לכולם.

מיכאל ביטון: חבר הכנסת אבוטבול, אין לנו - - -

משה אבוטבול: להגיד ככה לאנשים להחליף עבודה זה יפה?

מיכאל ביטון: אתה יודע שאני אומר לך דברים בנחת.

משה אבוטבול: אל תחליף עבודה, תישאר אבל תשתנה.

מיכאל ביטון: תדבר בכבוד לשר.

משה אבוטבול: אתה רואה את הדמעות של אותה אישה פה, אתה רואה את הדמעות של כולם.

משה אבוטבול: תתעורר, מה קורה לך?

משה אבוטבול: איבדת את הקול?

משה אבוטבול: אין פה כלכלה?

משה אבוטבול: זו מדינה שיש לה מדיניות רווחה כל השנים, זה לא קשור לחרדים.

משה אבוטבול: אל תנסה לדחוף לנו כל מיני תוכניות הסחה כדי לבלבל את כולם כאילו אתה נגד החרדים, ואז כולם יסלחו לך על כל המשגים שאתה עושה פה.

משה אבוטבול: אני מדבר עכשיו על העצמאים, אני מדבר על אותם מסכנים שאין להם מה להביא לבית.

משה אבוטבול: אתה עוד הולך בזמן כזה למסעדות יוקרה, קצת צניעות.

משה אבוטבול: תראה איך אנשים מבזים אותך ברחוב מסיבה אחת, תהיה קצת צנוע, לפחות תסתתר טיפה.

מיכאל ביטון: בלי תקיפה אישית חברים.

משה אבוטבול: כשהוא עושה את זה לנו אישית אתה שותק.

מיכאל ביטון: בזק, קריאה ראשונה.

מיכאל ביטון: אבוטבול, משפט לסיום.

משה אבוטבול: אני רוצה לומר לך, זה שאתה רואה שהתושבים מקדמים אותך בברכה בחנות ירקות, במסעדות ובמקומות אחרים זה מסיבה אחת, כי אתה עוד לא מסתכל להם בעיניים ממטר, לכן הם מחזירים לך באותו מטבע.

מיכאל ביטון: תודה רבה אבוטבול.

משה אבוטבול: אני מסיים בזה.

משה אבוטבול: אני רוצה לומר לך שלפחות כשאתה משתמש במשרד בחד פעמי, לא בשתי כוסות, זה כבר מפגין חזירות.

מיכאל ביטון: תודה רבה.

מיכאל ביטון: אנחנו לא נדבר לגופו של אדם.

משה אבוטבול: הוא לא חסין מאף אחד.

משה אבוטבול: על ביבי ידעתם להגיד את הכל, גם פה אתם תגידו.

משה אבוטבול: אתם לא תסתמו לנו את הפה.

מיכאל ביטון: אבוטבול, קריאה שניה.

משה אבוטבול: כולם יזכרו לך את זה, אתה שר האוצר הכי כושל שהיה.

מיכאל ביטון: קריאה שלישית, נא להוציא אותו.

מיכאל ביטון: יבגני, קריאה שניה.

גלית דיסטל אטבריאן: אתה שופט אותם על - - -

מיכאל ביטון: גלית, קריאה ראשונה.

מיכאל ביטון: בליאק, אתה בקריאה שניה, אני מזכיר לך.

קריאה: בושה.

משה אבוטבול: תתביישו לכם - - - (חבר הכנסת משה אבוטבול יוצא ממליאת הוועדה)

מיכאל ביטון: מופיד מרעי, אני בטוח שהוא קצת ירגיע אותנו עם ההתנהלות שלו, בבקשה.

מופיד מרעי: תודה אדוני היושב ראש ותודה לשר.

מופיד מרעי: טוב שיש תוכנית כלכלית, ועוד יותר טוב שתגיע ליעד ולאנשים המוחלשים.

מופיד מרעי: אני רוצה לדבר דווקא על העסקים הקטנים בפריפריה הרחוקה, לייצג כאן את יישובי קו העימות, יישובי הצפון, היישובים הדרוזיים, הצ'רקסיים, הערביים ששם - - -

מיכאל ביטון: הערת ביניים, תורידו ווליום, הילוך ועצבים.

מיכאל ביטון: עד עכשיו זה היה מכובד, תשאירו את זה עד הסוף כמו שזה.

מיכאל ביטון: אני לא רוצה להוציא אף חבר כנסת, תחסכו לי את אי הנעימות הזאת.

מופיד מרעי: אני מסכים איתך ואפשר לעשות את זה.

מופיד מרעי: דיברתי על העסקים בצפון בקו העימות - - -

מיכאל ביטון: לא לפטפט, מי שידבר אני אוציא אותו מהאולם.

מופיד מרעי: שם הבעיה יותר מורכבת, כי בדרך כלל בעלי העסקים הם מפרנסים יחידים, האישה לא עובדת ולא מצליחה להביא עוד פרנסה לבית.

מופיד מרעי: אין להם גם לאן ללכת.

מופיד מרעי: מה אני מציע?

מופיד מרעי: תראו, הקורונה זה אסון טבע, אנחנו צריכים גם לדעת להודות בזה.

מופיד מרעי: אבל אם נבנה מנגנון של אסון טבע במדרגיות, יש לנו שריפות, יש לנו עוד הרבה אסונות טבע, נבנה את זה במדרגיות מסוימת ואז נתפור חליפת סיוע לכל דרגה, נניח, דרגה שלוש ודרגה ארבע, לבנות קרן וללכת לסייע לנפגעים.

מופיד מרעי: פה נפגעו הרבה אנשים והרבה עסקים.

מופיד מרעי: אני כן מציע עוד נקודה אחת, לדוגמה אולמות חתונה, זה פיל לבן, אין שם מה לעשות.

מופיד מרעי: האם אפשר לעשות הסבה או להקל באישורים להסבה של המבנה לעסק אחר, הייטק, חיווט או דברים כאלה.

מופיד מרעי: אני חושב שזה יעזור לעסקים.

קריאה: או לוותר על ארנונה למשל.

מופיד מרעי: גם ארנונה, בהחלט.

מיכאל ביטון: הארנונה היא לא המשבר הכי גדול של העסקים, זה אחוזים בודדים בפעילות השנתית.

קריאה: זה חלק מההוצאות הקבועות.

מיכאל ביטון: זו הקלה אבל היא לא תוכנית, ארנונה היא הקלה ולא תוכנית.

מיכאל ביטון: תודה לך.

מיכאל ביטון: גלית דיסטל, בבקשה.

גלית דיסטל אטבריאן: לצערי יש לי הרבה מה לומר אבל אני עסוקה בלהפריך חדשות כזב.

גלית דיסטל אטבריאן: אני מאוד שמחה שאני נמצאת כרגע עם שר האוצר באותו חדר, מכיוון שעד כה נאלצתי להקשיב לאדם הזה פשוט לא דובר אמת באולפן אחרי אולפן.

גלית דיסטל אטבריאן: איזה מזל שסוף-סוף יש מישהו שעונה לו.

גלית דיסטל אטבריאן: לגבי המדיניות הכושלת של נתניהו, הנה דוגמה קטנה מארגון קרן המטבע העולמית.

גלית דיסטל אטבריאן: כלכלני הקרן משבחים את מדיניות הממשלה של נתניהו, הם גם כותבים פה הקודמת, בתמיכה במשק.

גלית דיסטל אטבריאן: זה מתכתב עם מדד בלומברג העולמי והמוערך שמציב את ישראל של נתניהו במקום הרביעי בעולם בתמיכה כלכלית בקורונה.

גלית דיסטל אטבריאן: נציגת הבנק העולמי הייתה כשבועיים לפני שהממשלה הועברה בישראל ואמרה שהמדיניות של נתניהו היא מודל עולמי.

גלית דיסטל אטבריאן: הכסף מהמטוסים שאתם כל כך צוחקים עליו היה הדבר שהציל פה את הכלכלה הבינונית והקטנה, וגרם לבעלי עסקים להרים ראש.

גלית דיסטל אטבריאן: ובכן, הם כבר לא מרימים ראש.

גלית דיסטל אטבריאן: אני רוצה לתת פה את הדוגמה האישית שלי, אדוני.

גלית דיסטל אטבריאן: אני הייתי עצמאית בגל השלישי, השני והראשון.

גלית דיסטל אטבריאן: אני קיבלתי מממשלת נתניהו מעל ל-100,000 ₪ שבאמת הרימו את העסק שלי וגרמו לי לצוף ולהכניס אוכל למקרר.

גלית דיסטל אטבריאן: היום ליברמן לוקח 20% מיסים מהכסף שנתניהו נתן לכיסו.

גלית דיסטל אטבריאן: זאת אומרת שליברמן - - -

מיכאל ביטון: חכי רגע, מי מדבר שם בסוף?

מיכאל ביטון: אני לא רוצה לשמוע פה אף אחד חוץ מחברת הכנסת.

מיכאל ביטון: מי שאתם רואים שמפריע מהאורחים, תוציאו אותו, פשוט ככה.

גלית דיסטל אטבריאן: אני רק רוצה שהזמן הזה לא יילקח ממני.

מיכאל ביטון: כבר דיברת הרבה אבל תמשיכי.

גלית דיסטל אטבריאן: אני משלמת היום, תודה לאל שאני שכירה וחברת כנסת.

גלית דיסטל אטבריאן: אם אני הייתי היום בעלת העסק העצמאי שהיה לי, בלי שקל אחד, ובואו חברים, היה פה סגר, לא משנה כמה שר האוצר ישקר באולפנים, חברות האשראי מראות ירידה תלולה מאוד בחודשים האחרונים בהוצאות הצרכנים.

גלית דיסטל אטבריאן: היה פה סגר מסעדות, בתי קפה, חנויות רחוב, כולם לא סוגרים את החודש ועכשיו הם צריכים לתת לליברמן עוד 20% מהכסף שנתניהו נתן להם כדי שהוא יוכל להעביר אותם לאן שהוא רוצה.

גלית דיסטל אטבריאן: זה דבר אחד.

גלית דיסטל אטבריאן: דבר שני, יש לי שדולה, הקמתי אותה עם נירה שפק שיושבת לצידי ועם מסעדנים, אנחנו רואים את השטח.

גלית דיסטל אטבריאן: אין להם לא לעוד חצי שנה, אין להם לעוד שבועיים.

גלית דיסטל אטבריאן: יש להם ספקים לשלם להם - - -

מיכאל ביטון: נא לצאת אדוני.

מיכאל ביטון: אני חושב שאתה דיברת פה.

מיכאל ביטון: אם אתה לא מכבד דובר אחר נא לצאת.

גלית דיסטל אטבריאן: אתם גורמים לקריסה של המשק - - -

מיכאל ביטון: אתה צריך לצאת.

מיכאל ביטון: שמעו אותך ולא שמעת אחרים, זה לא ראוי.

גלית דיסטל אטבריאן: אדוני היושב ראש, אני רוצה לסיים.

מיכאל ביטון: משפטי סיום.

גלית דיסטל אטבריאן: אתם גורמים לקריסה של המשק, אתם גורמים לשכבה שמייצרת תעסוקה, וזה העסקים הקטנים והבינוניים, פשוט לקרוס.

גלית דיסטל אטבריאן: אני לא יודעת מה יהיה איתם בעוד חודשיים, עכשיו הם גם חייבים לשלם מיסים.

גלית דיסטל אטבריאן: כשאני קוראת את הגזרות שלכם, שלילת המימון לצהרונים ומעונות יום ממי שאינם עובדים, קרי חרדים, ביטול הנחות ארנונה למשפחות שאינן עובדות, קרי חרדים, קיצוץ שעות לימוד לאברכים, זה מה שחשוב לך עכשיו?

גלית דיסטל אטבריאן: אתה לוקח נשים מתוך מעגל התעסוקה, מוציא אותן מהמשרד ומחזיר אותן הביתה רק כדי שהבעל שלהן לא ילמד תורה.

גלית דיסטל אטבריאן: אדוני שר האוצר, אתה אנטישמי.

גלית דיסטל אטבריאן: תודה רבה.

מיכאל ביטון: חבל על הסיום הזה.

גלית דיסטל אטבריאן: חבל על האמת.

מיכאל ביטון: תישארו בגופו של עניין - - -

אביר קארה: יש גבולות מסוימים, יש אנשים שרואים אותנו.

אביר קארה: זו בושה.

מיכאל ביטון: חברים, אני אתחיל להוציא חברי כנסת.

מיכאל ביטון: הדבר הזה מיותר.

מיכאל ביטון: מלכיאלי, קריאה שנייה.

מיכאל ביטון: דממה.

יבגני סובה: שילמדו מה זה אנטישמי.

אורלי לוי אבקסיס: הוא מנסה - - -

מיכאל ביטון: אורלי - - דיון בוועדת כלכלה.

אורלי לוי אבקסיס: אז ניסית ללמד אותי - - -

מיכאל ביטון: אורלי, אורלי.

אורלי לוי אבקסיס: זה היה בשבילך יא חדש חשבת שאנחנו המזרחיים - - -

מיכאל ביטון: אורלי מה אני אעשה עכשיו, די מספיק.

אורלי לוי אבקסיס: חתיכת גזען.

מיכאל ביטון: בבקשה, מספיק, די.

מיכאל ביטון: די.

יבגני סובה: מה זה הדבר הזה היא אומרת לי חתיכת גזען?

מיכאל ביטון: אני לא יכול - - -

קריאה: לא נעים לשמוע - - -

מיכאל ביטון: מלכיאלי קריאה שניה.

אורן בוטא: - - שעתיים שומעים קשקוש, טול קורה מבין עיניך - - -

קריאה: מבחינתו אתם מקשקשים - -

מיכאל ביטון: בוטא, בוטא, נא לצאת.

מיכאל ביטון: להוציא אותו.

מיכאל ביטון: נא לצאת.

קריאה: אנשים נסערים, אפשר להבין אותם.

מיכאל ביטון: לא, זה לא מקובל.

מיכאל ביטון: כולם שמעו אותו בשקט והוא ישמע אחרים.

מיכאל ביטון: מי שלא מסוגל לשמוע דעה הפוכה ממה שהוא אמר לא יכול לשבת כאן.

מיכאל ביטון: כל איש עסקים פה דיבר, הייתה פה דממה.

מיכאל ביטון: כל חבר כנסת דיבר.

מיכאל ביטון: מי שלא יודע לשמוע לא ישמיע.

מיכאל ביטון: יבגני סובה, בבקשה.

יבגני סובה: אדוני היושב ראש, ועדת הכלכלה זו אחת הוועדות המרכזיות בכנסת ישראל.

יבגני סובה: שר האוצר הופיע בוועדת הכלכלה וטוב שכך, וכל מי שרוצה להגיע לוועדת הכלכלה, להשמיע טיעונים ולשמוע, מוזמן.

יבגני סובה: אני מצטער על מה שקורה בדיון הזה, נאמרו פה דברים, אנשים לא באו לשמוע אלא להשמיע דברים שגם ככה אנחנו יודעים מה הם אומרים.

יבגני סובה: יש דברים ברמה של כל עסק, וגם אני הייתי עצמאי במשך שש שנים לפני שנבחרתי לכנסת.

יבגני סובה: תאמינו לי, אני יודע מה זה הקשיים שכל עסק נקלע אליהם, ולא צריך לחשוב שרק אתם יודעים על העסקים.

יבגני סובה: יש אנשים שלפני שנבחרו לכנסת היו עצמאיים, וכולנו עברנו קשיים בחיים.

יבגני סובה: שר האוצר דיבר בין היתר על דברים שהם ברמת המאקרו.

יבגני סובה: כשהאופוזיציה לא משתתפת בהכנת התקציב, התקציב זה דבר קריטי.

יבגני סובה: כשהיא לא משתתפת, לא מנסה להשפיע על - - -

אורלי לוי אבקסיס: תסביר לי איך האופוזיציה - - -

מיכאל ביטון: אורלי, נא לצאת.

מיכאל ביטון: רוב חברי הכנסת בקריאה שניה עכשיו.

מיכאל ביטון: את יוצאת אורלי, תאמיני לי, רציתי שלא תצאי, רציתי שתישארי, אבל את לא עוזרת לי.

מיכאל ביטון: אורלי תודה רבה.

מיכאל ביטון: (חברת הכנסת אורלי לוי אבקסיס יוצאת ממליאת הוועדה)

יבגני סובה: אני כרגע קורא לחברי כנסת ובטח שלא לנציגים של העצמאים שיש לי כבוד רב כלפיהם.

יבגני סובה: אני מדבר על חברי הכנסת, בעיקר חברי כנסת חרדיים שבאים לפה ואומרים על כל דבר שלא מוצא חן בעיניהם שזה אנטישמי.

יבגני סובה: די, חברים, אי אפשר ככה, נמאס כבר.

יבגני סובה: מה הקשר בין אנטישמי לכלכלת ישראל?

גלית דיסטל אטבריאן: אתה יודע מה זה עוני ורעב?

יבגני סובה: גלית, לא הפרעתי לך.

יבגני סובה: את יודעת שאפשר לדבר בשקט, אפשר להשמיע טיעונים ולא הפרעתי לך.

יבגני סובה: מיכאל, אני גם מכבד אותך ולא הפרעתי לך כשדיברת.

יבגני סובה: אני חושב שוועדת הכלכלה - - -

מיכאל ביטון: אבל אתה מעיר הערות, אתה בקריאה שנייה.

מיכאל ביטון: אתה לא תדבר גם.

יבגני סובה: זה מקום שבו צריך להתקיים דיון ללא צעקות, גידופים וטינופת כמו ששמענו פה בשעה וחצי האחרונות.

יבגני סובה: בגלל זה אמרתי, נמאס כבר לשמוע את הקשקוש הזה.

מיכאל ביטון: תודה רבה.

יבגני סובה: רק משפט אחד.

יבגני סובה: אחרי שהדיון הזה יסתיים, אני מציע שכל אחד יבדוק מה היה מחיר הנפט לפני שנה כשהממשלה הקודמת פיזרה כספים, מה היה מחיר הפחם לפני שבועיים, אני רוצה שכל אחד יבדוק את זה ואתם תבדקו מה היה הגירעון לפני שהממשלה הזאת קמה.

יבגני סובה: חברים, גירעון זה דבר חשוב מאוד.

יבגני סובה: אם הממשלה הזאת והקואליציה לא הייתה מטפלת בגירעון, לא הייתם באים בכלל לדבר פה על הבעיות.

יבגני סובה: אנחנו קשובים לבעיות, שר האוצר קשוב לבעיות.

יבגני סובה: אני פונה אליך, אדוני יושב הראש, ועדת הכלכלה תקיים דיונים ענייניים.

יבגני סובה: כשיהיה לך דיון ענייני, גם היחס כלפי הדיון וכלפי הביקורת שמושמעת בוועדה יהיה ענייני ולא הקרקס ששמענו פה בשעה האחרונה.

יבגני סובה: תודה רבה.

מיכאל ביטון: לא נכון, שמענו פה גם דברים לעניין, גם מאנשי עסקים וגם מחברי כנסת.

מיכאל ביטון: לא למחוק את אלה שדיברו לעניין.

מיכאל ביטון: צמרת, בבקשה.

מיכאל ביטון: מייצגת את חוגי התל"ן, חוגים והעשרה.

צמרת אביבי: כבוד השר, אביר קארה אמר שהדיון הזה לא היה אמור להתקיים - - -

אביגדור ליברמן: סליחה, רק מה שמך?

צמרת אביבי: צמרת אביבי.

צמרת אביבי: אני יודעת שאתה לא מכיר אותי כי סגן השר אביר קארה פשוט חוסם בפנינו את הכניסה אליך.

אביר קארה: היא לא מייצגת אף אחד.

אביר קארה: את לא יכולה להגיע לכנסת ולפנות לא אליי ולא לאף אחד מחברי הכנסת פה.

אביר קארה: תתעסקי בעניינים שלך.

יוסף טייב: ככה להעליב אותה?

יוסף טייב: מה קרה?

מיכאל ביטון: טייב אני לא ידעתי שאתה יודע ככה - - -

צמרת אביבי: אביר, אתה יודע רק לקלל אותי?

מיכאל ביטון: צמרת, את באת להתעמת עם חברי כנסת?

מיכאל ביטון: אני נותן לך הזדמנות אחרונה לדבר על הנושא ולא על חברי כנסת.

צמרת אביבי: אני רוצה לדבר.

מיכאל ביטון: בבקשה, צמרת.

צמרת אביבי: אני פשוט רועדת מהבריונות הזאת כלפי אישה, זה פשוט נורא.

מיכאל ביטון: צמרת, תדברי אליי ותגידי את מה שיש לך להגיד.

מיכאל ביטון: אף אחד לא יפריע לך.

קריאה: מה זה הדבר הזה?

צמרת אביבי: זה פשוט נורא מה שקורה פה.

מיכאל ביטון: את רוצה לחכות רגע?

צמרת אביבי: לא, אני רוצה ששר האוצר יידע שהוא לא נותן לנו לדבר והוא לא מזמין אותנו לפגישות בכוונה, כי הוא מחסל חשבונות אישיים.

מיכאל ביטון: אביר, אתה בקריאה שנייה.

מיכאל ביטון: אביר קארה, נא לצאת.

מיכאל ביטון: כל חברי הכנסת פה בקריאה שניה, מי שיפריע ייצא.

מיכאל ביטון: אתה יוצא, אתה לא מקשיב ואתה לא מתאפק.

אביר קארה: אני לא יוצא.

מיכאל ביטון: אז בוא נסכם כך, תצא לעשר דקות ותחזור.

מיכאל ביטון: אתה יוצא וחוזר עוד עשר דקות.

מיכאל ביטון: ורגוע אתה חוזר.

מיכאל ביטון: (סגן שר במשרד ראש הממשלה אביר קארה יוצא ממליאת הוועדה)

צמרת אביבי: מר ליברמן, אני מייצגת את מורי התל"ן, חוגים והעשרה.

צמרת אביבי: אנחנו 90% נשים במקצוע הזה ואנחנו בקצוות.

צמרת אביבי: אתה לא יודע עלינו כי אף אחד לא - - כי פשוט סותמים לנו את הפה ואנחנו לא יכולים להגיע אליך לפגישות.

צמרת אביבי: כל מה שהוא עושה בבריונות שלו - - -

מיכאל ביטון: בואי, תדברי על הנושא עכשיו.

צמרת אביבי: אני רוצה להסביר לך שעד יוני 2021 האנשים פה יכלו לנשום, כי היו לנו את המענקים מהאוצר ומהממשלה הקודמת.

צמרת אביבי: הבטיחו לנו ממשלת שינוי, אבל איזה שינוי?

צמרת אביבי: כל האנשים פה שאתה רואה, מתי מעט מהחברי כנסת מבינים את הדבר הזה.

צמרת אביבי: הדיון הזה פופוליסטי ובגלל זה כל חברי הכנסת באים לכאן, אני יודעת את זה, אבל למי יש את הכוח?

צמרת אביבי: לך, כי אתה זה ששולט בכסף שלנו.

צמרת אביבי: שילמנו מיסים כל החיים, אז עכשיו אנחנו צריכים להתדפק על הדלת כמו עניים?

צמרת אביבי: לפי דו"ח העוני של ארגון לתת אנחנו העצמאים העניים הבאים של מחר.

צמרת אביבי: לא של מחר - של היום.

צמרת אביבי: אין לנו כסף, אתה צריך להבין את זה.

צמרת אביבי: אם אתה משאיר לנו עוד ועוד, אתה אומר לנו עוד מעט ועוד מעט, בסוף יהיו פה גוויות.

מיכאל ביטון: תודה רבה.

צמרת אביבי: שניה מיכאל.

צמרת אביבי: אני רוצה להגיד לך, מר ליברמן, אתה משרה חרדה בקרב ציבור העצמאים באמירות שלך.

צמרת אביבי: פניתי למיכאל ואמרתי לו תודה שאתה מרגיע אותנו, כי אתה, מר ליברמן, משרה לנו פשוט פחד ואימה.

צמרת אביבי: אין לנו שום ביטחון כלכלי.

צמרת אביבי: מיולי, אוגוסט וספטמבר כל המורים האלה לא עבדו.

צמרת אביבי: הם עבדו באוקטובר ונובמבר, התחיל האומיקרון, שוב לא עובדים.

צמרת אביבי: למה לא מתייחסים לזה?

צמרת אביבי: ועוד המענקים שאנחנו צריכים להחזיר?

צמרת אביבי: בראייה שנתית כולנו חווינו מעל 40%, למה להיות כזה אכזר?

צמרת אביבי: ליברמן, תפתח את הלב שלך ותדבר איתנו, תישיר מבט לאנשים בקצוות.

צמרת אביבי: זה מה שאני מבקשת ממך.

צמרת אביבי: תודה.

מיכאל ביטון: תודה רבה צמרת, דיברת מדם ליבך.

מיכאל ביטון: הדברים האלה נשמעים ונכנסים.

מיכאל ביטון: לצערי היה פה משהו שלא מאפשר לך לדבר חופשי, אבל את מוזמנת תמיד להגיד את אשר על ליבך.

צמרת אביבי: אני יודעת שאצלך הדלת פתוחה.

מיכאל ביטון: חברת הכנסת נירה שפק, בבקשה.

נירה שפק: האמת שהגעתי לדיון הזה והתלבטתי אם לדבר או לתת את הזמן שלי, אבל החלטתי שאני כן צריכה להגיד.

נירה שפק: אנחנו לא בדיון של אנחנו ואתם או הם ואנחנו, העצמאים הם חלק ממדינת ישראל ואנחנו צריכים לתת להם מענה כמשק.

נירה שפק: כחברת כנסת אני בוחרת לשתף גם בנתונים.

נירה שפק: 625,000 עסקים קיימים במשק, 99.6 מהם הם עסקים קטנים ובינוניים.

נירה שפק: זה על פי הנתונים שלקחתי ממשרד הכלכלה 2020.

נירה שפק: 32% מתוך ה-99.6 האלה הם עסקים זעירים, ו-10% מהם הם קטנים.

נירה שפק: המגזר הזה, מגזר העסקים, נותן 2.94 מיליון מכוח העבודה העובד.

נירה שפק: מתוך זה, 1.78 מיליון מועסקים בעסקים קטנים ובינוניים.

נירה שפק: למה אני טורחת להגיד את כל זה?

נירה שפק: כי התוצר העסקי נכון לשנת 2020 עמד על 665,000,000,000, ותרומת העסקים הקטנים והבינוניים עומדת על 55% מהתוצר.

נירה שפק: אנחנו כמדינת ישראל לא יכולים להרשות לעצמנו בפיתוח הכלכלי הכולל להתעלם, ולכן אני חושבת שכולנו צריכים להיות מחויבים להביא את זה, גם אופוזיציה וגם קואליציה.

נירה שפק: זה הבסיס ועמוד השדרה שלנו.

נירה שפק: מה שהעסקים מבקשים, וציינה כאן גלית שדולה אחת שאנחנו עוסקות בה ביחד, כעצמאית בעצמי וכמלוות עסקים במשך המון שנים, אני יודעת שעסקים צריכים כמה דברים.

נירה שפק: הם צריכים המשכיות עסקית ורוצים לפעול ברציפות - - -

קריאה: וודאות.

נירה שפק: רגע, עוד לא סיימתי.

מיכאל ביטון: תנו לה להגיד, היא יודעת מה היא רוצה להגיד.

נירה שפק: בעלי עסקים צריכים לדעת להיערך לשיבושים, להיערך לאירועים, לייצר אורך נשימה.

נירה שפק: את זה המדינה לא צריכה לאפשר להם, זה חלק מהבדיקה שלהם להיתכנות בלהרים עסק.

נירה שפק: זה לא המצב.

נירה שפק: אנחנו נמצאים במשבר ברמה הלאומית והתפקיד שלנו כמדינה הוא לאפשר שיקום וחזרה לפעילות.

נירה שפק: אורך הנשימה שאני מזהה בעסקים שאני מטפלת בהם הסתיים כבר, הם כבר לא במצב של קוצר נשימה, חלקם במצב של מחנק.

נירה שפק: אסור לנו להביא את העצמאים למצב של ספיגה מעבר ליכולת לפעול.

נירה שפק: אנחנו צריכים, כמו שהגדיר בנק ישראל, להציג גם התאוששות לענפים וגם להגדיר את זמן ההתאוששות.

מיכאל ביטון: תודה, משפט לסיום.

נירה שפק: שני משפטים אחרונים.

נירה שפק: כעצמאית בעוטף עזה אני מכירה מצוין את מתווה צוק איתן, אני חייתי אותו וטיפלתי בעסקים.

נירה שפק: אני חושבת שהמתווה הזה מאפשר גם ניטור סיכונים, גם תשלומים, פיצויים, אשראי והורדת חסמים.

נירה שפק: לכן אני כחברת ועדת הכספים, כמייצגת במפלגת יש עתיד את הנושא הזה יחד עם ולדימיר חברי, אני קוראת לשר האוצר לקבל את מתווה צוק איתן לעסקים.

נירה שפק: אני יודעת שאתה על זה ואני בטוחה שחשוב לך לא פשוט מאשר לנו שהעסקים האלה יתאוששו.

מיכאל ביטון: תודה רבה.

מיכאל ביטון: חבר הכנסת יעקב אשר, בבקשה.

אדוני היושב ראש, חבר הכנסת סימון אמר קודם שאנחנו באנו לדבר על עצמאים וזה נכון.

אני רוצה גם לומר דבר אחד גם לחברי הקואליציה וגם לחברי האופוזיציה.

אנחנו כל החודשים האלה מדברים על העצמאים המון עם הצעות לסדר, עם דיונים פה בוועדת הכלכלה, יושב הראש בעצמו קיים הרבה מאוד דיונים על העניין הזה ושום דבר לא קרה.

אני רוצה לומר לכם, אני הייתי פעם בקואליציה, הייתי יושב ראש ועדת חוקה שחוקקה את כל התקנות, הסגרים והדברים הללו, אבל לא קידמתי שום החלטה אם לא ידעתי שוועדת כספים יושבת במקביל ונותנת את הפתרונות.

לא היה דבר כזה גם כשהייתי בקואליציה.

אל תהפכו אותנו כאילו באנו לדבר רק על החרדים, יש פה בן אדם אחד שאוהב לדבר על החרדים.

אחרי ציפייה של שמונה חודשים של כל האנשים שנמצאים פה ומנסים לקבל תשובה, היום התכנס הקבינט הכלכלי.

עם מה יצא שר האוצר לתקשורת?

כולם במתח, הנה מגיעים הפיצויים, הנה מגיעה תוכנית כלכלית, על יוקר המחייה הוא הולך לתת לנו משהו חדש, ההשתוללות בדיור.

מה היו הדברים עליהם הוא דיבר?

האם אברכים ילמדו 20 שעות או 40 שעות.

את מי זה מעניין?

את הגברת מהתיירות זה מעניין?

את האיש מהאולמות זה מעניין?

אתם שואלים למה אנחנו אומרים שזה אנטישמיות?

כי ככה עבדו פעם.

כשנשרף הבית שלך או התפקיד שלך שאתה נכשל בו, אתה שורף אש במקום אחר כדי שכולם ידברו על זה.

אנחנו רק הגחלים.

אני, הילדים שלי והנכדים שלי הם הגחלים שלו, מסך עשן כדי להצית את הכל.

מה, אתם לא אינטליגנטיים?

לא למדתם ליבה?

אתם לא רואים שהאדם הזה עובד על כולם בעיניים?

זה מה שהיה לו להגיד היום?

בואו נסכם את שמונת החודשים האלה, מה יש לנו?

יוקר מחייה, עמדנו על בימת הכנסת לפני שלושה חודשים, הוא שולח את חמד עמאר לענות לנו תמיד את אותן תשובות.

בעליות המיסים שאתם עושים, גם מס חד פעמי, גם מס גודל, גם בשתייה המתוקה, גם במיסים הנוספים, אתם מתדלקים את השוק.

אני לא למדתי כלכלה, אבל אני יודע דבר אחד.

כלכלה נבנית גם מאווירה.

אתה יכול לבוא לחברות המזון ולהגיד להן, אני אעלה מס כשאני רוצה ואתן לא?

תדלקתם את זה, את מחירי הדיור תדלקתם עם ההחלטה של מס רכישה בתקופה הזאת, השנה הזאת רצה לנו ל-15% תכף בדיור, אחרי חמש שנים של בלימה וירידה.

יבגני סובה: איזה בלימה?

מיכאל ביטון: קארה, אתה לא יכול יותר להעיר הערות.

מיכאל ביטון: בליאק, אתה בקריאה שנייה.

שב בשקט, חצוף.

מיכאל ביטון: סובה, לא להעיר.

מיכאל ביטון: קארה, זו זכות הדיבור שלו.

מיכאל ביטון: אל תפריע לו, הוא גם לא הפריע לך.

חמש שנים שלא עלו מחירי הדיור, הם נבלמו וירדו.

מיכאל ביטון: משפט סיום.

אני אומר דבר אחד.

זה הכל מתחיל כשהלב לא נמצא במקום.

רואים אנשים שקרס עליהם עולמם, ולא באנו לדבר על זה רק היום, אנחנו פה כל הזמן בשבילם.

כשעודד פורר היה בכנסת ולא שר החקלאות הוא נלחם איתנו על העצמאים יחד עם ארגון להב ואחרים, עשינו דברים נהדרים.

היום אי אפשר, הם שותקים, יושב ראש ועדת כספים שותק כי הוא מפחד.

הכל פחד, אימה, שקר ואשם.

מיכאל ביטון: תודה רבה.

מיכאל ביטון: חבר הכנסת ניר ברקת, בבקשה.

ניר ברקת: אני אגיד לך על מה אני לא אדבר.

ניר ברקת: אני לא אדבר על היער הטיפול ביוקר המחיה והיעדר השמת הפריפריה במקום הגבוה ביותר, או החמלה שנדרשת כדי לטפל בחוליות החלשות, באזרחים הכי חלשים היום במדינה.

ניר ברקת: אני רוצה לדבר לגופו של עניין על נושא הסיוע לעסקים.

ניר ברקת: אדוני השר, שורש הבעיה זה תפיסה של הפקידות באוצר.

ניר ברקת: הם לא רואים באנשי עסקים לקוח.

ניר ברקת: החברים שוכחים שצמיחה במדינת ישראל, מי מייצר קופה במדינה?

ניר ברקת: זה רק העסקים.

ניר ברקת: המגזר העסקי הפרטי הוא זה שמייצר קופה, הוא מייצר את אותם כספים שאנחנו רוצים לחלק.

ניר ברקת: אם הוא חלש הקופה קטנה, אם הוא חזק הקופה גדלה.

ניר ברקת: היחס שיש היום בפקידות באוצר למגזר העסקי זה לא כמו לקוח.

ניר ברקת: ברגע שהתפיסה תהיה כמו לקוח אז ההקשבה, יהיו פה אוזניים, הם היו צריכים לשבת ולהקשיב היטב לאתגרים ולהצעות שהחברים מציעים כפתרון, ולתת להם מענה.

ניר ברקת: כשהמגזר העסקי יצליח אנחנו נהיה בכיוון הנכון.

ניר ברקת: הם יודעים, כשמצליחים משלמים מס הכנסה באהבה למדינת ישראל.

ניר ברקת: כשאין והם נמצאים במצוקה, לא אישית שהעסק לא נוהל נכון, ענפית.

ניר ברקת: יש ענפים שלמים שנפגעים ושם המדינה צריכה לבוא, הפקידות באוצר צריכה לבוא לשר ולהציע לו מתווה איך מסייעים לעסקים.

ניר ברקת: הזכירו פה כמה פתרונות, אנחנו עשינו אותו דבר במשבר התיירות שהיה בירושלים ב-2014.

ניר ברקת: גייסנו 70,000,000 ₪ ונתנו לעסקים כמו בתקופת מעבר כדי לחצות את התקופה הקשה.

ניר ברקת: אתם יודעים מה קרה כשזה קרה?

ניר ברקת: לאנשי העסקים נהיה ביטחון עצמי והם היו מוכנים להשקיע, כי הם מבינים שהמדינה נותנת להם סיכוי מצד אחד, ועומדת לצד העסקים בהקטנת הסיכונים מצד שני.

ניר ברקת: כמו שיש חלילה פגיעה בסבב אלימות עם שכנינו, בא מס רכוש ומסייע.

ניר ברקת: באנלוגיה המדינה צריכה לסייע למגזר העסקי לעבור תקופות מעבר כשמדובר על תקופת מעבר.

ניר ברקת: במקרה כזה, אדוני השר, זה לא בשמיים.

ניר ברקת: זו לא הוצאה, זו השקעה.

ניר ברקת: אני מסתכל על המשאבים הללו.

ניר ברקת: אנחנו בזמנו נתנו 70,000,000 ₪ לעסקים שירדו מתחת ל-25%.

ניר ברקת: פתאום במקום 9,000 חדרי מלון ירושלים בכיוון של 17,000 חדרי מלון כי המגזר העסקי הבין שאם חלילה תהיה בעיה המדינה שם, אז יותר כדאי להשקיע.

ניר ברקת: עתיד המדינה שלנו זה לשכנע צעירים ליזום, להיכנס לעסקים, לעשות ייצוא, לדעת לעמוד שם, להעסיק אנשים, להרוויח כסף ולשלם מס הכנסה.

מיכאל ביטון: ניר, משפטי סיום.

ניר ברקת: אני רוצה להציע לשר הצעה.

ניר ברקת: הפקידות באוצר היא לא באוריינטציה עסקית.

ניר ברקת: לצערי הרב רובם, אולי על המנכ"ל אני יכול להגיד דברים טובים, אבל רוב הפקידות באוצר לא עבדו בחיים שלהם בעסק, לא שילמו חשבונית.

ניר ברקת: אחד הדברים שצריך לעשות זה להכניס להם DNA שמבין עסקים ורואה בעסקים לקוח.

ניר ברקת: אני אומר לך שברגע שזה יקרה כל החברים פה שהתלוננו תהיה להם כתובת, יקשיבו להם ויתנו להם מענים.

מיכאל ביטון: תודה רבה.

מיכאל ביטון: הדיון בעיקרון נגמר, נשארו עוד תשעה.

מיכאל ביטון: אני מעריך את השר שהוא מקשיב ואנחנו רוצים שהוא ימשיך להקשיב לעומק.

מיכאל ביטון: תתנו הערות ושאלות קצרות כדי שנוכל לשמוע את השר ולסכם.

מיכאל ביטון: אופיר כץ, בבקשה.

אופיר כץ: אני לא אשתמש בשלוש דקות, אני אקצר.

אופיר כץ: אני רוצה לברך אותך על הדיון החשוב וטוב שזה קורה.

אופיר כץ: טוב שהשר בא לשמוע את עם ישראל, את אזרחי ישראל, לראות מה הם מרגישים, מה הם חושבים ומה כואב להם.

אופיר כץ: אנחנו רואים שאתם קצת נמנעים מלבוא במגע עם האזרחים, אנחנו גם מבינים למה.

אופיר כץ: אדוני השר, אני רוצה לשאול אותך אם עכשיו כששמענו פה את האנשים שאני חושב ששכנעו, כל מי שצפה בדיון או נוכח בחדר מאמין למצוקה האמיתית שלהם, שהם באמת בקריסה, הם לא משקרים, הם לא גונבים, הם לא מרמים.

אופיר כץ: הם בקריסה בגלל הגל החמישי שהגיע.

אופיר כץ: אין פה שום משחק ואף אחד לא מנסה לרמות.

אופיר כץ: השאלה שלי אליך היא האם אתה מאמין למצוקה שלהם או שאתה חושב שלסייע להם ולהרים אותם זה נקרא לחלק כסף עם מסוקים?

אופיר כץ: באמת הייתי רוצה לדעת איך אתה רואה את מה ששמענו פה בשעתיים האחרונות.

אופיר כץ: אנחנו לא חילקנו כסף ממסוקים, אני חושב שכדאי להפסיק עם השקר הזה.

אופיר כץ: היה אחוז פגיעה שנקבע, מי שהיה מתחת לא היה זכאי, מי שהיה מעל כל היה מקבל.

אופיר כץ: זה מה שאתם צריכים לעשות.

אופיר כץ: תבדקו, מי שנפגע ומגיע לו יקבל ומי שלא נפגע לא יקבל.

אופיר כץ: מה הבעיה לעשות את זה?

אופיר כץ: מה החשש הגדול לעשות את זה?

אופיר כץ: הייתי רוצה גם לדעת לפי מה נקבע שסקטור מסוים עושה הפגנה ויום למחרת הוא מקבל כמעט 100,000,000 סיוע, ולסקטורים אחרים אתם אומרים להחליף מקצוע.

אופיר כץ: מה הקריטריונים לתזרים ולאחד שמקבל להחליף מקצוע.

אופיר כץ: לסיום, אני רוצה להזכיר שבגל הקודם כשאנחנו היינו בקואליציה קיימנו 74 דיונים על סיוע לעצמאים, עסקים ושכירים והתווכחנו.

אופיר כץ: ישראל כץ שר האוצר הגיע לאינספור דיונים, ויכוחים וצעקות.

אופיר כץ: שמענו והבאנו תוכניות סיוע כי הקשבנו לאזרחים ולמצוקות שלהם.

מיכאל ביטון: תודה אופיר.

אופיר כץ: אנחנו עשינו 74 דיונים בזמן שבחודשים האחרונים בהם אתה שר האוצר לא עשית על זה דיון אחד בוועדת הכספים.

אופיר כץ: הבאת 29 דיונים להעלאות מיסים שהעלו את יוקר המחיה.

מיכאל ביטון: תודה אופיר.

מיכאל ביטון: סמי אבו שחאדה, בבקשה.

סמי אבו שחאדה: תודה רבה אדוני היושב ראש וכבוד השר.

סמי אבו שחאדה: יש לי שלוש נקודות מהירות מאוד.

סמי אבו שחאדה: אני רוצה לדבר קודם כל על השיטה של הפיצויים.

סמי אבו שחאדה: בגלל שזה היה מצב חדש וחוסר וודאות והמדינה לא ידעה איך להתנהל עם זה, היא התחילה באיזושהי שיטה והיא ממשיכה כי זה כבר התקבע בתוך מערכת בירוקרטית.

סמי אבו שחאדה: אני חושב שזה מייצר טעות בשיטה של הפיצויים ואני חושב שכן צריך להקים צוות במקביל שילמד מי נפל בין הכיסאות.

סמי אבו שחאדה: הרי לא רק צמרת ומי שעובד בתל"ן, מדריכי סיורים וכל מיני קבוצות אחרות נפגעו.

סמי אבו שחאדה: אני חושב שכן צריך לשפר את השיטה, לא להמשיך לעבוד עם מה שקיים.

סמי אבו שחאדה: כל מה שנעשה נעשה בתנאים של חוסר וודאות.

סמי אבו שחאדה: כדאי להקים צוות עצמאי שתפקידו לראות מי נפל בין הכיסאות.

סמי אבו שחאדה: הנקודה השנייה זו החברה הערבית שהיא הכי ענייה, העוני אצלנו זה הרבה מעבר למצוקה הקיימת.

סמי אבו שחאדה: אני חושב שצריך להקים צוות מומחים שכולל מומחים מהחברה הערבית, להציג איזושהי תוכנית כדי להוריד את אחוזי העוני בצורה משמעותית בחברה הערבית כי בשבילנו זה עולה לנו בחיים.

סמי אבו שחאדה: הפשיעה שקורית אצלנו בחברה קשורה באופן ישיר לעוני ואנחנו משלמים על זה בחיים.

סמי אבו שחאדה: הנקודה השלישית, קבוצה שכן נפלה בין הכיסאות, ניסינו להעלות את זה כמה וכמה פעמים בדיונים ענייניים ולצערי הרב הם עדיין לא קיבלו מענה.

סמי אבו שחאדה: העסקים החדשים שנפתחו בתחילת 2020, מישהו מהאוצר החליט שמי שפתח בינואר-פברואר זה רלוונטי מבחינתו לקבל פיצויים, מי שפתח במרץ-אפריל לא מגיע לו פיצויים.

סמי אבו שחאדה: אני חושב שכל המחצית הראשונה של תחילת 2020, אף אחד לא רצה לנצל את הקורונה כדי לקחת פיצויים מהמדינה.

סמי אבו שחאדה: מי שעבד, שם את כל מה שיש לו ומה שיש למשפחה שלו כדי לפתוח עסק ב-2020, זה לוקח לו זמן, אולי הוא צריך לשפץ את המקום, אולי הוא צריך לקחת הלוואה מהבנק, דברים לקחו זמן.

סמי אבו שחאדה: אני חושב שצריך לראות את כל האנשים שפתחו במחצית הראשונה של 2020.

סמי אבו שחאדה: מי שפתח בינואר לא שונה ממי שפתח במרץ, באפריל או במאי.

סמי אבו שחאדה: הם נפגעו קשה ואנחנו לא רואים אותם.

סמי אבו שחאדה: בכל התוכניות שבאו עד עכשיו לא רואים אותם, צריך להכניס אותם ולראות אותם.

מיכאל ביטון: תודה רבה סמי.

מיכאל ביטון: חבר הכנסת מלכיאלי, בבקשה.

מיכאל מלכיאלי: תודה רבה אדוני היושב ראש.

מיכאל מלכיאלי: אדוני השר מר ליברמן, אני רוצה לספר לך, כל תנועת ש"ס, חברת הכנסת שלנו בשבוע שעבר יצאו למכולות ופגשו את האנשים, את הקשישים, עולי ברית המועצות שהצביעו לך בעבר, אותם אנשים שהיום נמצאים בסופר ומתלבטים בין לחם וחלב, בין קוטג' ובין תרופות.

מיכאל מלכיאלי: אותם אנשים מרגישים שהממשלה מתעללת בהם ולא סופרת אותם.

מיכאל מלכיאלי: הצגתם תוכנית גדולה מאוד, דיברתם לאנשים שמרוויחים 11,000-12,000 ₪.

מיכאל מלכיאלי: אתה יודע כמה אנשים מאנשי הקשר שלי, שאינם חרדים, כמה מהם לא מגיעים לסכום הזה?

מיכאל מלכיאלי: לכמה אנשים אין את היכולת להיות עובדים?

מיכאל מלכיאלי: מכמה אנשים התעלמתם לחלוטין.

מיכאל מלכיאלי: שר האוצר, בידיים שלך נמצא גורלם של אלפי אנשים אומללים.

מיכאל מלכיאלי: אנחנו נציגי ש"ס ברשויות המקומיות מחלקים אוכל, גם לעולי ברית המועצות, המצביעים שלך, לא אנשים חרדים.

מיכאל מלכיאלי: אין להם דרך לגמור את החודש.

מיכאל מלכיאלי: תסתכל לי בעיניים ותאמר לי שאתה לא מונע מנקמה אישית לציבור החרדי ועל הדרך הזאת אתה מתעלל בכל אותם אנשים.

מיכאל מלכיאלי: יש הרבה דברים לומר על הממשלה הקודמת.

מיכאל מלכיאלי: אני מציע לך, תשאל את הפקידים שלך, כשאריה דרעי היה שר פנים הוא ידע יחד עם האוצר לחלק כרטיסים לאנשים הכי חלשים בחברה, אתה מתעלם מהם.

מיכאל מלכיאלי: אתה לא מתעלם רק מהאנשים הכי חלשים, אתה מתעלם גם מאנשים עובדים שלא גומרים את החודש.

מיכאל מלכיאלי: בייצר הנקמה נגד הציבור החרדי התעלמתם מקבוצות גדולות מאוד באוכלוסייה.

מיכאל מלכיאלי: תשמע, אתה עצמך ראית, הלכת ברחוב וקיבלת בוז מאנשים שלא היית רגל לזה בעבר.

מיכאל מלכיאלי: אתה לא יכול היום ללכת למחנה יהודה ולהסתובב לפגוש את האנשים.

מיכאל מלכיאלי: אולי ברעננה יצדיעו לך, במחנה יהודה, בשום הכרמל, בעם ישראל, בשווקים ובפריפריה אתה לא יכול להסתובב.

מיכאל מלכיאלי: אתה יודע למה?

מיכאל מלכיאלי: אין להם שנאה בנויה אליך, זה כי אתה חבר בממשלה ששייכת למרכז והתנתקה מהפריפריה ומהחלשים.

מיכאל מלכיאלי: תגידו הכל על הממשלה הקודמת, אבל ידענו להסתכל לאותם אנשים בעיניים ולדאוג להם, ואתם לא עושים את זה.

מיכאל מלכיאלי: תראו, יש לכם יצר נקמה עצום נגד החרדים ואתם עושים את זה.

מיכאל מלכיאלי: אני אתן לך דוגמה, מה גרמו אותן אלפי נשים חרדיות?

מיכאל מלכיאלי: איזה עוול הן עשו לך?

מיכאל מלכיאלי: אתה יודע שבזה שאתה ממית עליהן חורבן שלא יהיה להן מעון הן לא יעבדו?

מיכאל מלכיאלי: אתה תדרדר אותן לעוני גדול יותר.

מיכאל מלכיאלי: איזו מחשבה כלכלית יש מאחורי זה?

מיכאל מלכיאלי: איך אותם פקידים בעלי שם מקצועי נותנים לך להתקדם עם הדבר הזה?

מיכאל מלכיאלי: אני אומר לך, תסתכל בעיניים של אותם אנשים.

מיכאל מלכיאלי: במקום להגיד להם להחליף מקצוע תגיד להם שתעזור להם.

מיכאל מלכיאלי: לך תלמד מאריה דרעי איך הוא דאג לאותם אנשים חלשים.

מיכאל מלכיאלי: כן, מותר ללמוד מהממשלה הקודמת איך דואגים לאותם אנשים.

מיכאל מלכיאלי: תתנתקו מהניתוק.

מיכאל ביטון: תודה רבה.

מיכאל ביטון: חבר הכנסת יוסי טייב, בבקשה.

מיכאל ביטון: יש פה עוד חמישה חברי כנסת, אני מבקש מכל אחד לדבר דקה וניתן לשר לדבר.

יוסף טייב: אני אנסה להיות קצר.

יוסף טייב: אני קודם כל רוצה להתחיל בהתנצלות מאביר בנוגע לאותה התפרצות שהייתה לי כלפיך, אבל כשאני רואה עוולות כאלה זה אוטומטי.

מיכאל ביטון: התנצלת, זה טוב.

יוסף טייב: אדוני היושב ראש, ליברמן שר האוצר, אני מסתכל על התוכנית מאתמול בלילה והיום בבוקר ואני מקבל מאות פניות של עסקים קטנים במשך החודשים האחרונים, אבל בפרט מאז שיצרת את התוכנית.

יוסף טייב: עסקים קטנים עולי צרפת, ואני פה בשביל לייצג אותם, נמצאים בקריסה כלכלית אמיתית.

יוסף טייב: זה לא מחר איך אני אגמור את החודש, זה חודש שעבר לא גמרתי, היום אין לי מה לאכול, המקררים ריקים.

יוסף טייב: אנשים מגיעים לקריסה כלכלית ונפשית, אנשים על סף התאבדויות.

יוסף טייב: אני מבקש ממך, אדוני שר האוצר, אם באמת יש לך קצת לב רחמן תפנה לאותם אנשים, גם אתה עלית מברית המועצות.

יוסף טייב: אנחנו כעולים, אתה יודע מה זה להגיע לפה כשהתעודות שלך לא מוכרות ואתה חייב ללכת ולעבוד כקופאי או לפתוח עסק כשאתה לא יודע איך לפתוח עסק?

יוסף טייב: אתה פתחת עסק ואתה שנתיים בסיפור הזה, ואתה לא יודע איך לצאת מהבוץ.

יוסף טייב: האחריות היא עליך ועל פקידי האוצר שמסתכלים על האנשים האלה כאילו הם באים לעשות איזושהי קומבינה ולקחת כסף.

יוסף טייב: הכסף הזה שאתה והאוצר תתנו להם זה כסף שיעזור להם לצאת ולהמשיך לתרום למדינת ישראל.

יוסף טייב: האנשים האלה עלו לפה מתוך ציונות, מתוך אהבת הארץ.

יוסף טייב: אתם מנותקים, איפה החמלה שלכם?

יוסף טייב: אתמול ישבתי בשדולה על יוקר המחיה, עולה מצרפת שנמצאת 16 שנים בארץ בוכה, היא הגיע אחרי זה למשרד שלי ואמרה לי שהיא לא מסוגלת, יש לה שני ילדים חולים.

יוסף טייב: מאות ואלפי עסקים כאלה נמצאים במדינת ישראל.

מיכאל ביטון: יוסי, המסר עבר.

יוסף טייב: אני מבקש ממכם להתעורר ולהפסיק להיות מנותקים.

מיכאל ביטון: תודה רבה.

מיכאל ביטון: חבר הכנסת אלכס קושניר, יושב ראש ועדת כספים, בבקשה.

אלכס קושניר: אני רוצה להתחיל בלשאול את האנשים שנמצאים פה ומביעים את מצוקתם רק שאלה אחת.

אלכס קושניר: האם אתם בעסק שלכם מסוגלים לקבל החלטה בלי שיש לכם נתונים על השולחן?

אלכס קושניר: האם אתם מוכנים לסכן את העסק שלכם על ידי קבלת החלטה בלי נתונים?

אלכס קושניר: אני אענה במקומכם, כנראה שהתשובה היא לא.

אלכס קושניר: אני אזכיר לכם מה היה כי כנראה להרבה אנשים יש זיכרון קצר.

אלכס קושניר: עברנו פה שלושה סגרים, הכניסו את המשק לבור תקציבי של 160,000,000,000 ₪.

אלכס קושניר: כשביטלנו את החל"ת אתם באתם ואמרתם שזה הדבר הכי נכון שעשינו כי החזרנו את העובדים לעבודה.

אלכס קושניר: חברים, אני מכיר את המצוקות, אנחנו שומעים אותן אבל אנחנו חייבים לפעול על בסיס נתונים.

אלכס קושניר: בסופו של דבר, הכסף שעליו אנחנו מקבלים החלטות זה כסף שלכם, זה כסף של הציבור.

אלכס קושניר: לקבל החלטות על בסיס הערכות ואחר כך לדרוש מכם להחזיר את המענקים זה הדבר הכי גרוע שיכול לקרות, וזה קרה בפעם הקודמת.

אלכס קושניר: מה אנחנו עשינו?

אלכס קושניר: - - -

מיכאל ביטון: אני לא רוצה להוציא אנשים.

מיכאל ביטון: אלכס, נגמר הדיון.

מיכאל ביטון: השר שלך לא יספיק לדבר, זה כבר שעתיים ועשר דקות.

אלכס קושניר: אנחנו פרסנו לכם את אותן ההחזרות שדרשו מכם בגלל הטעויות של הממשלה הקודמת עד 2023, נתנו לכם פתרונות נזילות.

אלכס קושניר: אנחנו אמרנו ואנחנו תמיד אומרים שאף אחד לא יופקר, אנחנו רק חייבים לפעול על פי הנתונים.

אלכס קושניר: עוד מילה אחת על אנטישמיות - - -

מיכאל ביטון: תודה.

מיכאל ביטון: מועלמי לא להפריע.

מיכאל ביטון: אתה יכול לצאת, אל תפריע.

אלכס קושניר: ועוד מילה אחת על אנטישמיות.

אלכס קושניר: מי שמונע מילדים ללכת ללמוד ולקבל מקצוע, מי שמונע מהציבור לקבל כלים להכשרה מקצועית - - -

שלמה קרעי: אתם - - אתם מונעים מהם לימודי ליבה - - -

מיכאל ביטון: קרעי, אני אוציא אותך שוב.

מיכאל ביטון: הוצאתי אותך כבר?

שלמה קרעי: לא הוצאת.

אלכס קושניר: מי שמחזיק את הציבור שלו עני ומסכן - הוא אנטישמי.

אלכס קושניר: תודה.

מיכאל ביטון: תודה.

מיכאל ביטון: חבר הכנסת רון כץ, בבקשה.

רון כץ: תודה רבה אדוני היושב ראש ואדוני שר האוצר.

רון כץ: אני הקשבתי בקשב רב לדברים פה ואני רוצה קודם כל להחזיר את הדיון למהות שלו שזה בעלי העסקים ואיך המדינה מוצאת להם פתרונות.

רון כץ: אני חושב שכולנו פה יכולים להסכים שאנחנו בכיוון הנכון.

רון כץ: הממשלה הזאת עשתה הרבה מאוד למען העסקים עד הרגע הזה, וצריך לעשות יותר.

רון כץ: ביטלנו את החל"ת, עסקים נשארו פתוחים, זה צעדים אדירים שלא עשו לפנינו.

רון כץ: תיזכרו מה היה פה קודם, עסקים קרסו, היה פה סגר אחרי סגר.

קריאה: הם קיבלו פיצוי.

קריאה: אל תהיו מנותקים, הם אומרים פה שאין להם מה לאכול.

מיכאל ביטון: אתם לא עוזרים לי לסיים את הדיון.

מיכאל ביטון: אני מתחנן אליכם.

מיכאל ביטון: אתה לא מפריע, אם אתה רוצה תצא.

מיכאל ביטון: אני באיחור.

מיכאל ביטון: אני כבר שעתיים ועשרה מנהל את הדיון הזה, רובכם קיבלתם זכות דיבור.

מיכאל ביטון: אתם לא הגונים כלפי חברים אחרים.

מיכאל ביטון: גברת, את יוצאת החוצה, נא להוציא אותה.

אופיר כץ: מיכאל, עזוב.

מיכאל ביטון: לא אין דבר כזה.

מיכאל ביטון: אתם לא עוזרים לי.

מיכאל ביטון: אופיר אתה דיברת, שעתיים ועשר דקות, לא מתאפקים, לא מסוגלים לגמור דיון, אתם לא עוזרים לי.

רון כץ: אני אנסה להשלים את דבריי.

קריאה: יש פה גברת בת 73.

מיכאל ביטון: היא קיבלה אזהרה לא להפריע.

קריאה: בבקשה ממך.

קריאה: ולגנוב כותרות על חשבון אנשים - - -

מיכאל ביטון: היא יכולה לצאת לעשר דקות, וחוזרת בלי להפריע.

רון כץ: חברים, זה מה שקורה כשמערבבים פוליטיקה מיותרת בניהול עסקים במשבר אמיתי שקיים.

רון כץ: אנחנו צריכים לעשות - - -

מיכאל ביטון: רון, עם הפנים לעתיד.

רון כץ: יש לנו גם מתווה, אנחנו מכירים את מתווה צוק איתן שאני חושב שאנחנו צריכים לאמץ אותו.

רון כץ: אני רוצה לפרגן לשר האוצר שיושב פה ולקח החלטות אמיצות יחד עם ראש הממשלה וכל הממשלה.

רון כץ: לא היה פשוט להשאיר את המשק פתוח, לא היה פשוט לקבל על עצמו את האחריות.

רון כץ: כמו שזה הצליח זה יכול היה גם לא להצליח והיינו פה בדיון אחר לגמרי.

רון כץ: קודם כל, צריך להגיד שאפו וכל הכבוד ולראות איך אנחנו צופים את פני העתיד.

מיכאל ביטון: תודה.

רון כץ: יחד עם כל מי שיושב פה שבאמת רוצה לקדם את העסקים של מדינת ישראל, צריך לראות איך עושים את זה.

רון כץ: יש לנו מתווה והוא מתווה טוב, אני באמת מקווה שיאמצו את מתווה צוק איתן.

רון כץ: אנחנו נתקדם ונראה שיפור.

רון כץ: במשפט אחרון, יושב ראש ועדת הכספים יושב פה ושר האוצר, זו הזדמנות טובה.

רון כץ: עסקים שמגישים דו"חות, זה לא משנה אם זה אחת לחודשיים או אחת לחודש, צריך לגזור את הנגזרת של הירידה.

רון כץ: עסק שנפגע ביותר מ-25% או 30% זו פגיעה דרמטית, הם לא יכולים לשלם - - -

מיכאל ביטון: תודה רבה.

מיכאל ביטון: חבר הכנסת אלון טל, בבקשה.

אלון טל: תודה רבה אדוני היושב ראש.

אלון טל: אני רוצה להביע צער שבדיון מאוד חשוב הרבה חברי כנסת העדיפו להפיץ דמגוגיה ודיסאינפורמציה.

אלון טל: יש לי שלוש נקודות קצרות.

אלון טל: א', אינפלציה בישראל ב-2021 הייתה שליש מזו של ארצות הברית.

אלון טל: דבר שני, המיסים החשובים שהועברו בוועדת הכספים שהם חשובים מאוד כדי לקדם מטרות ציבוריות, אין דבר ולא חצי דבר עם יוקר המחיה, זה סתם דמגוגיה.

קריאה: תספר את זה לאימהות בסופר שכל המחירים עלו.

מיכאל ביטון: אלון, תדבר על עסקים ולא התחשבנות על עניינים אחרים.

אלון טל: אני עכשיו מגיע לזה.

מיכאל ביטון: אתם לא עוזרים לי, אל תפריעו לי.

אלון טל: דבר אחרון ששר האוצר ישמע.

אלון טל: בערב כניסת הממשלה הזו לשלטון היו 907,000 ילדים מתחת לקו העוני.

אלון טל: בא שר האוצר ואומר שהוא רוצה לחלק חכה ולא דג, אני חושב שצריך לברך על זה.

אלון טל: אנחנו חייבים לשבור את מעגל העוני.

אלון טל: יש לנו באמת אתגר גדול מאוד עם העסקים הקטנים ויש הרבה דברים שאפשר לעשות - - -

שלמה קרעי: חילקתם דגים לעשירים וחכות גם לא נתתם לעניים.

מיכאל ביטון: קרעי, נא לצאת.

שלמה קרעי: זה בושה וחרפה אדוני יושב הראש.

מיכאל ביטון: מה אני אעשה?

מיכאל ביטון: אבל שמענו אותך, אתה היית ראשון הדוברים.

מיכאל ביטון: ראשון הדוברים, והיה שקט כשדיברת - - -

שלמה קרעי: הוא מדבר על אינפלציה ומילים גבוהות, זה מעניין את העסקים?

שלמה קרעי: זה מעניין את האימהות שאין להם מה לקנות בסופר?

מיכאל ביטון: וחבר הכנסת הזה הוא אחרון הדוברים ואתה מפריע לו.

מיכאל ביטון: די כבר.

קטי קטרין שטרית: מיכאל שכחת אותי?

מיכאל ביטון: לא, את ברשימה אני לא מגיע, אני מנסה.

מיכאל ביטון: אבל שקט רגע.

קטי קטרין שטרית: שים לב חוץ מיוליה כל ישראל ביתנו פה.

קטי קטרין שטרית: אדוני השר מה אתה מפחד?

קטי קטרין שטרית: יש לך שר לענייני כלום - - -

מיכאל ביטון: קטי שקט.

מיכאל ביטון: אלון, משפט לסיום.

אלון טל: יש לי הרבה מה להוסיף אבל נראה לי שזה לא הדיון המתאים.

מיכאל ביטון: תודה רבה.

מיכאל ביטון: אוסאמה סעדי, בבקשה.

אוסאמה סעדי: תודה אדוני היושב ראש, כבוד השר וחברי הכנסת.

אוסאמה סעדי: אלכס, אני מסכים איתך שצריך נתונים בכל החלטה, אבל יש מגזרים שלמים בהם הנתונים ידועים.

אוסאמה סעדי: אני איתך בוועדת הכספים, פה עם יושב ראש ועדת הכלכלה, כל ענף התיירות מרוסק לגמרי, לאיזה נתונים אנחנו מחכים?

אוסאמה סעדי: סוכני נסיעות, מורי דרך, חברות אוטובוסים, אולמות, כל הענפים האלה הם אפס.

אוסאמה סעדי: סוכני נסיעות שאני נפגש איתם שהלקוחות שילמו להם כסף על כרטיסים, חברות התעופה לא מחזירות את הכסף, סוכני הנסיעות לוקחים הלוואות ומחזירים את הכסף.

קריאה: ולא נכנסו לתוכנית הסיוע של ענף התיירות.

מיכאל ביטון: די מספיק.

מיכאל ביטון: אוסאמה תעזור לי, משפטי סיום.

מיכאל ביטון: דיברת מדויק, באמת דיברת טוב.

אוסאמה סעדי: אדוני השר, כבוד היושב ראש, צריך תוכנית סיוע לעסקים.

אוסאמה סעדי: הכל דיבורים, אנחנו רוצים מעשים.

אוסאמה סעדי: לעניין יוקר המחייה, התוכנית שהצגתם מדירה לא רק את החרדים שיש פה נציגים שלהם שדיברו, היא מדירה את כל החברה הערבית.

אוסאמה סעדי: איפה יש סיוע לאנשים שמשתכרים בשכר מינימום?

אוסאמה סעדי: כשאני מקבל שכר מינימום מה זה עוזר לי שלוש נקודות זיכוי?

אוסאמה סעדי: לכן אני מבקש, אדוני השר, צריך תוכנית סיוע לחברה הערבית שהיא 50% מתחת לקו העוני.

מיכאל ביטון: תודה רבה אוסאמה, אמרת דברים מדויקים, חדים ותמציתיים.

מיכאל ביטון: מיכל שיר, בבקשה.

מיכל שיר סגמן: תודה רבה, אני אשתדל לא לחזור על הדברים ולהיות קצרה.

מיכל שיר סגמן: כמי שהייתה עצמאית בעצמה אני יכולה לומר לכם שהיה קשה להיות עצמאי בישראל עוד הרבה לפני הקורונה, בין אם מדובר על בירוקרטיה, אני כבעלת עסק חושבת שיותר מ-50% עסקתי רק במרדף אחר הבירוקרטיה במקום להתעסק בעסק שלי.

מיכל שיר סגמן: משבר הקורונה לא עשה טוב לאנשים.

מיכל שיר סגמן: שמעתי כאן גם את חברי האופוזיציה, אני מזכירה את ועדת הכספים כשהמשבר רק התחיל.

מיכל שיר סגמן: עד שהמענקים זזו הלשכות הפרלמנטריות היו מחלקות כאן תלושי מזון דרך חברות הסופרים למיניהן כי עצמאים קרסו ובאמת לא היה להם מה לאכול, מאחר ואותה ממשלה - - -

אופיר כץ: ולכן עזרנו להם בניגוד למה שאתם עושים - - -

קטי קטרין שטרית: - - לא היית בכנסת הקודמת - - -

קריאה: חברים, מיכל שיר הייתה איתכם בכנסת הקודמת, היא מאשימה אתכם.

מיכל שיר סגמן: אני זוכרת את שר האוצר נכנס לוועדת הכספים ומודיע על חלוקת דיבידנדים לעשירים, אפרופו שלמה קרעי - - -

מיכאל ביטון: מיכל, משפטים לסיום.

מיכאל ביטון: הגעתם באיחור לדיון הזה, הגעתם בסוף הדיון, לפנים משורת הדין אני נותן לכל אחד.

מיכל שיר סגמן: את האמת צריך להגיד, שקרים לחוד ומציאות לחוד.

מיכל שיר סגמן: הייתה כאן ממשלה שהפקירה עצמאים בצורה מוחלטת.

אופיר כץ: זה מה שיש לך להגיד לעצמאים?

מיכאל ביטון: אופיר, אתה לא עוזר לי.

מיכל שיר סגמן: ועדת הכספים התכנסה כדי לעשות החזרי מס לראש ממשלה.

מיכאל ביטון: משפטי סיום בבקשה.

מיכל שיר סגמן: אם אני מסתכלת על סיוע לאותם עסקים, כמובן צריך לפרגן לשר האוצר על הצעדים הטובים של החל"ת ובכלל על המדיניות החדשה.

מיכל שיר סגמן: עם זאת, יש הרבה מאוד מקום לשיפור, אם אני מסתכלת על נושא הארנונה לעסקים שנפגעו, אם אני מסתכלת על הקרן למסורבי אשראי.

מיכל שיר סגמן: אדוני שר האוצר, אנחנו דנים בזה הרבה, יש את הקרן שהייתה אמורה לקום ועדיין לא קמה.

מיכל שיר סגמן: השוק השחור פורח ואנחנו צריכים לשים לזה סוף.

מיכל שיר סגמן: בכל נושא הבירוקרטיה, מדינה שמגדירה את עצמה כאומת ה-סטארט אפ, אבל זה לא מגיע לעסקים ולאזרח הקטן, זאת בעיה.

מיכאל ביטון: תודה.

מיכל שיר סגמן: אנחנו כן מדינה שיכולה לסייע בעניין הזה.

מיכל שיר סגמן: כל הנושא של בחינה מחדש של החזרי המענקים, איך עושים את זה, לטפל - - -

מיכאל ביטון: אפשר לפרוס את זה יותר.

מיכל שיר סגמן: בכל נושא הבנקים, שמעתי על הבנקים שבאים לעסקים ולא רק שלא נותנים אשראי, אלא באים לעסקים שלא לקחו הלוואות ולא נמצאים בחובות, עסקים טובים, ואומרים להם תשמעו, את מסגרת האשראי שלכם אנחנו מצמצמים, אבל תיקחו הלוואה אצלנו.

מיכאל ביטון: עצרנו חלק מזה במסגרות כרטיסי האשראי.

מיכל שיר סגמן: מספקים פתרונות שהם נגד הלקוח ובעד הבנקים.

מיכאל ביטון: תודה.

מיכאל ביטון: חברת הכנסת קטי שטרית, אם את יכולה ממש במשפטים קצרים.

קטי קטרין שטרית: תודה.

קטי קטרין שטרית: אני אגיד לבוסי, מלכיאלי ושאר החבר'ה החרדים, מה אתם מתרגשים?

קטי קטרין שטרית: סמי, אתה זוכר את מערכת הבחירות הקודמת שישראל ביתנו אמרה שאם אין נאמנות אז אין אזרחות, עכשיו זה החרדים.

קטי קטרין שטרית: תבינו, זה עניין של פוליטיקה, איפה ששונאים יותר שם נמצאת ישראל ביתנו.

קטי קטרין שטרית: זאת הנקודה, לשם כך הם הגיעו לכנסת.

קטי קטרין שטרית: כשאתם שואלים את עצמכם איך הם הגיעו למספר המנדטים הזה, זו הסיבה.

קטי קטרין שטרית: כמה שיותר שנאה בקרב הציבור אחד מול השני, ומזה לבנות.

מיכאל ביטון: קטי, תדברי על העסקים הקטנים.

קטי קטרין שטרית: אדוני, כל הכבוד לך על היוזמה של הכינוס הזה.

קטי קטרין שטרית: אני מגיעה עכשיו מהפורום להוסטלים של נפגעי הנפש שסוגרים את הדלתות שלהם.

קטי קטרין שטרית: יהיו המון נפגעי נפש שילכו הביתה כי אין להם במה לתחזק את המקום.

קטי קטרין שטרית: אתה מבין?

קטי קטרין שטרית: מכל המשברים האלה, ואני מסתכלת על כל - - אני ישבתי עם אנשי האטרקציות, מורי הדרך, אני שומעת אותם, זה אנשים שמתמוטטים.

קטי קטרין שטרית: מה ההצעה שנותנים להם?

קטי קטרין שטרית: להחליף מקצוע?

קטי קטרין שטרית: הרי זה ביזיון לבוא ולומר להם להחליף מקצוע, אנשים שזה מה שהם יודעים.

קטי קטרין שטרית: אותו דבר היה בקדנציה הקודמת לגבי מגדלי התבלינים והפרחים.

קטי קטרין שטרית: אני הייתי חברה בוועדת כספים, הייתי בכל הישיבות וכל הדיונים, מצאנו פתרונות, הם נמצאים בהישג יד.

קטי קטרין שטרית: אבל אם דואגים לכלבים ולחתולים, שזה באמת יותר חשוב כנראה מ- - איפה רון היה?

קטי קטרין שטרית: רון היה בפתח תקוה במוניציפאלי, לא היה חסר לו שום דבר.

מיכאל ביטון: משפט סיום.

קטי קטרין שטרית: הוא יודע מה קורה לאנשים האלה שמתמוטטים?

קטי קטרין שטרית: אנשים שילמו מיסים יום יום, הבטיחו להם מלא הבטחות, ומה, אם אני אסתכל רק על ההבטחה האחרונה - - -

מיכאל ביטון: קטי, משפט סיום.

קטי קטרין שטרית: מיכאל, יקירי, הם הרי פתחו דמי בידוד לעובדים העצמאיים, נכון?

קטי קטרין שטרית: תנסה להיכנס למערכת הזו, היא כבר חודש לא מתפקדת אבל יצאו בכותרות בעיתונים.

מיכאל ביטון: תודה.

קטי קטרין שטרית: זה הימים הכי טובים למנהלי האוצר, סוף סוף הגיע שר שמבצע את המדיניות שלהם של סגירת הברזים.

מיכאל ביטון: תודה.

מיכאל ביטון: בוסו, משפטים קצרים בבקשה.

אוריאל בוסו: אדוני היושב ראש, אני רוצה להודות לך כיושב ראש משותף בשדולה למאבק ביוקר המחיה שאתה משאיר ומציף את נושא יוקר המחיה בסדר היום.

אוריאל בוסו: עם כל הכבוד לתוכנות הרוגלה ולביקורים בבחריין, אנשים בסוף צריכים ללכת לאכול.

אוריאל בוסו: אתמול היינו יחד בשדולה למאבק ביוקר המחיה, שמעת אנשים, שמעת ענפים שלמים.

אוריאל בוסו: אתה יודע מה, אני ראיתי תוכנית של משרד האוצר ושר האוצר שהוצגה אתמול כלפי הציבור החרדי.

אוריאל בוסו: אני אגיד לך למה לא נפגעתי ולא הפריע לי כל כך.

אוריאל בוסו: אם הייתי יודע שאזרחי ישראל האחרים מקבלים כל כך הרבה כסף ואנחנו לא מקבלים, זה באמת היה מפריע לי, אבל אני יודע שזה פשוט ניסיון להטות ולהסית את התוכנית מסדר היום ולהגיד שאנחנו מטפלים בהם.

אוריאל בוסו: אנשים מחכים שיתכנס הקבינט הכלכלי חברתי אחרי כל כך הרבה זמן ולשמוע בשורה, ושומעים בסוף חרדים לא חרדים ואותו דבר היה בשבוע שעבר.

אוריאל בוסו: בסופו של דבר זה להסית את הדיון האמיתי כי אף אחד לא באמת מקבל כסף.

אוריאל בוסו: דיברו על זה שזרקו כסף בקדנציה הקודמת במסוקים ונשפך על כולם, אתה יודע מה?

אוריאל בוסו: שיפגע גם במי שלא צריך לקבל, אבל לפחות מי שצריך לקבל כן קיבל.

אוריאל בוסו: כרגע לקחו מסוק מאוד ממוקד וחילקו רק למי שלא צריך לקבל.

מיכאל ביטון: תודה רבה.

אוריאל בוסו: שמחתי לראות השתתפות של קואליציה ואופוזיציה, צריך לאחד ידיים.

אוריאל בוסו: המאבק ביוקר המחיה זה החיים היום-יומיים וצריך להפסיק להתעסק בזוטות.

אוריאל בוסו: תודה רבה.

מיכאל ביטון: תודה רבה.

מיכאל ביטון: שר האוצר, קודם כל מלוא ההערכה שלי על שעתיים וחצי של הקשבה.

מיכאל ביטון: הבמה שלך ואני מבקש מאף חבר כנסת לא להפריע.

אביגדור ליברמן: תודה רבה אדוני יושב הראש.

אביגדור ליברמן: נאמרו כל כך הרבה דברים שמחייבים התייחסות לפרוטוקול, אז אני קצת משנה את מה שרציתי להציג כדי להתייחס לכמה דברים.

אביגדור ליברמן: קודם כל, יושב ראש ועדת הכלכלה, תמיד כשאני מוזמן אני מגיע.

אביגדור ליברמן: זו לא פגישה ראשונה, גם על נושא המכס, הייבוא, אפילו שלא בדיוק שייך לכלכלה, על נושא החינוך תמיד באתי.

אביגדור ליברמן: אני בא לכל וועדה אליה אני מוזמן ברצון רב.

אביגדור ליברמן: דבר שני, היום התקיימה ישיבה, היא לא ישיבה ראשונה של הקבינט הכלכלי חברתי.

אביגדור ליברמן: אני רוצה להקריא את סדר היום כפי שהופיע שם וכפי שהיה בדיון.

אביגדור ליברמן: יוקר המחיה סקירה ודיון, דיווח בדבר התקדמות תכנון שתי בתי חולים בדרום הארץ ובצפון, דיווח בדבר תוכנית למניעת אלימות במשפחה, תיקון לעקרונות הסכם המסגרת בין משרד הבינוי והשיכון לבין האגודה לתרבות הדיור ושילוב חרדים בשוק התעסוקה.

אביגדור ליברמן: בסדר הזה הופיע הדיון בוועדת השרים, מה שנקרא.

מיכאל ביטון: לא להפריע בבקשה.

אביגדור ליברמן: זה רק לסדר היום.

מיכאל ביטון: תלמדו שאפשר להקשיב שעתיים וחצי.

מיכאל ביטון: זהו, לא להפריע.

אביגדור ליברמן: אגב, לגבי הנושא של החרדים, אני חושב שאנחנו מאוד רוצים לעזור לחרדים, בניגוד לחברי כנסת מש"ס ויהדות התורה שרוצים לשמור אותם בעוני.

אביגדור ליברמן: כל עוד ילדים לא ילמדו אנגלית, מתמטיקה ומחשבים, הם לא יוכלו להתקדם בחיים.

אביגדור ליברמן: כל מה שאנחנו רוצים זה שהילדים האלה יוכלו להתפרנס בכבוד ולא להיות תלויים בקצבאות.

אביגדור ליברמן: כל מה שאתם רוצים זה לשמור אותם בעוני ובשבי.

קריאה: אנחנו מודים לך על המחווה.

מיכאל ביטון: מספיק, אמרתם דברים קשים והוא שמע, הוא לא הגיב, תתאפקו.

קטי קטרין שטרית: יש מסלולי תעסוקה במשרד הכלכלה של עידוד עבודה, יש את זה כבר מ-2005.

מיכאל ביטון: קטי, היית דוברת מספר שלושים ונתתי לך.

מיכאל ביטון: אנחנו שעתיים וחצי מקשיבים.

אביגדור ליברמן: אני רוצה לצטט שר אוצר אחר שאמר בזמנו מאוד נכון, קצבאות הילדים הרגילו אוכלוסיות שלמות בציבור הערבי ובציבור החרדי בעיקר לכך שמה שאדם עושה, עבודתו זה בעצם ילדים.

אביגדור ליברמן: הוא עושה ילדים ואחר כך הוא יגדל ילדים שתפקידם הוא לעשות ילדים משום שהקצבה הולכת וגדלה ככל שיש לו יותר ילדים.

אביגדור ליברמן: על כך יש פה תמריץ שיביא אותנו להתמוטטות כלכלית וחברתית.

אביגדור ליברמן: אתם יכולים לנחש מי זה שר האוצר?

אביגדור ליברמן: בנימין נתניהו, זה הציטוט המדויק שהוא אמר.

נו תעשה את זה, נראה אותך מול מנסור.

מיכאל ביטון: אשר, אני אאלץ להוציא אותך.

מיכאל ביטון: זה לא מכבד אפילו ברמה של הדדיות.

מיכאל ביטון: המטען, הרגשות, הכעסים, העלבונות, זה ברמה גבוהה.

מיכאל ביטון: אם שר האוצר התאפק שעתיים וחצי גם חברי כנסת יכולים להתאפק.

מיכאל ביטון: אמרתם דברים קשים מאוד והוא שמע ולא אמר מילה, גם אתם לפחות את זה תקבלו על עצמכם.

אביגדור ליברמן: זה הציטוט המדויק מילה במילה שנאמרה ברדיו, כולם יכולים לבוא ולשמוע.

אביגדור ליברמן: מבחינת הנתונים, אני כרגע מתייחס לנתונים.

אביגדור ליברמן: תראו, אנחנו נכנסנו למשרד האוצר ב-13 ליוני 2021 וביקשתי לראות נתונים ותחזיות עם מה נכנסנו לממשלה, מה תחזית הצמיחה, מה תחזית הגירעון, מה תחזית האבטלה, מה תחזית האינפלציה.

אביגדור ליברמן: אני חושב שמי שמשווה, לוקח נתונים מאז ומשווה לנתונים היום, הוא רואה את כל ההבדל בביצוע.

אביגדור ליברמן: אנחנו נמצאים בעולם אחר לגמרי.

אביגדור ליברמן: גם מי שמסתכל על הדו"חות השנתיים של כל הארגונים הכי יוקרתיים בעולם, קרן המטבע הבינלאומית, ה-OECD וסוכנויות דירוג האשראי, כלכלת ישראל קיבלה תעודת הצטיינות.

אביגדור ליברמן: הדו"ח האחרון שראיתי פורסם ב-6 לפברואר לפני כשבוע ימים על ידי קרן המטבע הבינלאומית.

אביגדור ליברמן: אני חושב שיש שם כמה כלכלנים לא רעים.

אביגדור ליברמן: אני מציע לכולם לקרוא את הדו"ח, זו תעודת הצטיינות לכלכלת ישראל.

אביגדור ליברמן: גם מבחינת הנתונים, כל הנתונים האובייקטיביים כשאני מסתכל על המשק הישראלי כולל פתיחת עסקים חדשים וסגירת עסקים - - -

אופיר כץ: אז הממשלה הקודמת לא הייתה כזאת רעה.

אביגדור ליברמן: היא הייתה גרועה ביותר.

אופיר כץ: איך אתה מציג נתונים כאלה אם היא הייתה כזאת גרועה?

אופיר כץ: אתה מתהדר בנתונים של הממשלה הקודמת.

אביגדור ליברמן: אנחנו השגנו את ההישגים האלה בזכות שינוי מקצה לקצה של מדיניות הממשלה הקודמת.

אביגדור ליברמן: אני אזכיר את זה בשלושה סעיפים עיקריים.

אביגדור ליברמן: הדבר הראשון שעשינו לפי בקשת המגזר העסקי והעצמאים זה ביטול החל"ת.

אביגדור ליברמן: ביטול החל"ת התבצע בשבוע הראשון, היה לא פשוט אבל עשינו את זה.

אביגדור ליברמן: דבר שני, אמרנו בצורה מאוד ברורה שלא יהיו יותר סגרים, אי אפשר כל פעם להסתגר, צריך לחיות לצד הקורונה.

אביגדור ליברמן: בינואר - - -

מיכאל ביטון: בוסו, קריאה ראשונה.

מיכאל ביטון: אני מנסה לנהל את הדיון הזה, יש הדדיות בהתנהגות.

מיכאל ביטון: אם אדם שמע אתכם שעתיים וחצי ולא הוציא מילה, גם אתם תדעו לעשות את זה.

מיכאל ביטון: אמרתם דברים קשים ונוקבים והוא לא אמר מילה על זה.

קטי קטרין שטרית: לפני כמה דקות יצא סקר, הליכוד עלה ל-36 מנדטים.

קטי קטרין שטרית: זה אומר שהמצב היה מצוין.

אביר קארה: וזה בלי להגיע לוועדות, אתם לא מגיעים לוועדות, אם הייתם מגיעים היה לכם 50.

קטי קטרין שטרית: הדיון לא היה צריך להתקיים אם הוא היה עובד.

קטי קטרין שטרית: הכלבים וחתולים יותר חשובים - - -

קריאה: רוצה לעזור לך - - -

מיכאל ביטון: לא לעזור לי, אף אחד לא לעזור.

מיכאל ביטון: את צודקת לנה את רוצה לשמוע תשובות ולא הגענו.

מיכאל ביטון: בלי התנצחויות פוליטיות, בואו נגיע לעצם העניין.

אביגדור ליברמן: הדבר השלישי שאמרנו הוא שיהיה סיוע ממוקד, לא יהיה פיזור כסף מהמסוקים.

אביגדור ליברמן: אגב, חברת הכנסת שטרית, כדאי שתלמדי לספור.

אביגדור ליברמן: אין פה כל ישראל ביתנו, יש פה שני חברי כנסת מתוך שבעה.

קריאה: כל היתר שרים.

אביגדור ליברמן: אני מדבר על חברי כנסת - - -

מיכאל ביטון: קטי, קריאה ראשונה.

מיכאל ביטון: את גם פנית אליו קודם והוא לא ענה לך אז תתאפקו.

קטי קטרין שטרית: אני מכבדת אותך מיכאל, אתה יודע את זה.

מיכאל ביטון: אז תעזרו לי, אני באיחור של חצי שעה בדיון הזה.

מיכאל ביטון: הייתה צריכה להתחיל פה חקיקה.

מיכאל ביטון: אנחנו שעתיים וחצי ברצף, יש גבול להתפרצויות.

אביגדור ליברמן: אני חוזר לחברת הכנסת שטרית וחבר הכנסת כץ, תלמדו לספור, יש בישראל ביתנו שבעה חברי כנסת ושניים נמצאים כאן.

אביגדור ליברמן: דבר נוסף, כשאני מסתכל על הביצוע של העסקים הקטנים, כמה בכלל עסקים נפתחו ב-2021 וכמה נסגרו ב-2021, כמה עסקים נפתחו ב-2019 שהיא השנה האחרונה לפני הקורונה וכמה נסגרו, לידיעת

אביגדור ליברמן: כם ב-2021 נפתחו יותר עסקים מאשר ב-2019 ונסגרו פחות.

אביגדור ליברמן: זה הדבר שהכי קל לספור, אני גם ראיתי פה נתונים של הכנסת לצורך השוואה, הם מאוד לא מדויקים.

אביגדור ליברמן: אני לא יודע על מה הם מסתמכים, אבל כשעסק פותח את התיק במע"מ זה הכי קל לבדוק בדיוק כמה נפתחו וכמה נסגרו.

קריאה: יש גם עוסקים קטנים שלא נרשמו במע"מ.

אביגדור ליברמן: ב-2021 נפתחו יותר עסקים מ-2019 ונסגרו פחות.

אביגדור ליברמן: גם מבחינת היקף הפעילות במשק, הייצוא, פעילות כרטיסי אשראי, כשאני מדבר על הכנסות המדינה ב-2021 זה הרבה יותר מ-2019.

אביגדור ליברמן: אני חושב שב-2021 אנחנו הגענו לשיא של כל הזמנים, צמצמנו גירעון והגענו לצמיחה של 6.7 שמעולם לא הייתה.

אביגדור ליברמן: הדבר העיקרי שעשינו זה להגדיל את העוגה.

אביגדור ליברמן: אי אפשר כל הזמן לחלק את אותו כסף.

אביגדור ליברמן: כשהצעתי את התקציב גם בדיון בכנסת וגם בממשלה אמרתי שאנחנו חייבים להגדיל את העוגה, אין רווחה בלי רווחים, אין מדינה ענייה שיש לה מערכת רווחה חזקה, איתנה ומפותחת.

אביגדור ליברמן: איפה יש מערכת רווחה משגשגת?

אביגדור ליברמן: זה בשוויץ, בנורבגיה ובאירלנד, ושם אנחנו צריכים להיות.

אביגדור ליברמן: אין מדינה ענייה שיש לה מערכת רווחה חזקה וטובה.

אביגדור ליברמן: טל, אתה יכול להראות מה עשתה הממשלה בשמונה חודשים?

אביגדור ליברמן: אני רוצה שנעבור על שמונה חודשים.

אביגדור ליברמן: אני מודה ומתוודה, אנחנו לא יכולים בשמונה חודשים לתקן את כל העוולות מאז 1948 ועד היום.

אביגדור ליברמן: אני מודה ומתוודה, אני מאוד מסכים, מי שזוכר ציטוט מספר מפורסם, "כל המשפחות המאושרות מאושרות באותו דבר, דומות זו לזו, וכל משפחה אומללה היא אומללה בדרכה שלה".

אביגדור ליברמן: אין לי ספק שיש אנשים ועסקים שנפגעו, אין לי ספק וצריך לעזור להם.

אביגדור ליברמן: אנחנו מחפשים דרך לעזור להם.

אביגדור ליברמן: בגדול, אני חושב שמה שהממשלה עשתה גם בתחום החברתי וגם מה שעשינו בכלכלה, ואני מכיר היטב את כל הממשלות מ-1996, לא היה דבר כזה מאז 1996, שום דבר לא התקרב לביצועים של הממשלה הזאת.

אביגדור ליברמן: אני מציע להסתכל על מה שעשינו מאז 13 ביוני.

אביגדור ליברמן: ההסכם עם הנכים 2.7 מיליארד ₪, ואני מדבר על אוכלוסיות מוחלשות.

אביגדור ליברמן: תוספת לאותם אנשים לגמלה לאותם גמלאים שחיים על השלמת הכנסה 1.5 מיליארד ₪, זו תוספת ממוצעת של 18% לכל גמלאי שחי על השלמת הכנסה.

אביגדור ליברמן: העלאת דמי קיום לחיילי צה"ל ב-50%.

אביגדור ליברמן: זה דברים שבוצעו זה לא דברים תאורטיים, זה לא הבטחות.

אביגדור ליברמן: זה מה שכבר נכנס לחשבון הבנק.

אביגדור ליברמן: הגדלת מענקים לניצולי שואה 300,000,000 ₪, זה כבר נכנס לבנק ב-31 לינואר.

אביגדור ליברמן: כל נושא הדיסריגארד לגמלאים עוד 300,000,000 ₪.

אביגדור ליברמן: העלאת התשלומים למשרתי שירות אזרחי עוד 60,000,000 ₪.

אביגדור ליברמן: מדובר בסיוע של 5,760,000,000 ₪ לאוכלוסיות מוחלשות.

אביגדור ליברמן: זה דברים שכבר בבסיס התקציב, זה מה שהתבצע.

אביגדור ליברמן: אנחנו מדברים על התקציב החברתי וסיוע ממוקד.

אביגדור ליברמן: דיברו פה אנשים מהצפון על הצפון.

אביגדור ליברמן: מיגון הצפון, אותה תוכנית שאישרה הממשלה הקודמת והקפיאה ב-2018, תוכנית של חמש מיליארד שקלים, חצי מיליארד כל שנה.

אביגדור ליברמן: מי שייסע לאזור שלומי יראה שהעבודות האלה מתבצעות, זה לא משהו תאורטי, זה כרגע מתבצע.

אביגדור ליברמן: תוספת תקנים ומיטות למשרד הבריאות, בלי קשר לקורונה.

אביגדור ליברמן: תוספת של שני מיליארד שקלים שנמצאת בבסיס התקציב.

אביגדור ליברמן: הגדלת המימון לביטחון תזונתי 110,000,000 ₪.

אביגדור ליברמן: לא צריך תלושים, אנחנו הגדלנו את סעיף הביטחון התזונתי.

אביגדור ליברמן: העברת אגף למעונות יום ממשרד העבודה למשרד החינוך, את הרפורמה הזאת אני זוכר מ-1996, כל הממשלות ניסו לבצע ואף אחד לא הצליחה.

אביגדור ליברמן: רק השנה זה יעלה מיליארד שקלים, אחר כך זה יעלה קרוב לארבע מיליארד שקל בקונפיגורציה הסופית.

אביגדור ליברמן: זה מהלך מדהים.

אורן בוטא: זה כסף קטן, מר ליברמן.

אורן בוטא: איפה העצמאיים?

מיכאל ביטון: בוטא, אני הוצאתי אותך.

מיכאל ביטון: אתה רוצה שאני אוציא אותך שוב?

קריאה: אבל אדוני היושב ראש, לנו הערת שזה דיון על עצמאים, נכון?

מיכאל ביטון: אבל לכם מותר להגיד הכל על הפוליטיקה וממשלות קודמות, מה עשו ומה לא עשו, מי עשה ומי אשם, אז לשר האוצר מותר לתת סקירה רוחבית.

קטי קטרין שטרית: לגבי הצד ההיסטורי שמדבר רון, אני באה מתחום החינוך.

קטי קטרין שטרית: הפדיחה הכי גדולה העברת המעונות הולכת להיות כי משאירים חלק פה וחלק פה וזה עוד יותר גרוע.

מיכאל ביטון: שר האוצר, אם נוכל להגיע לעסקים, בבקשה.

אביגדור ליברמן: נזרקו פה כל כך הרבה דברים לחלל שאני נאלץ להתייחס, אי אפשר להשאיר את כל ההאשמות, הבדיות והשקרים ללא תשובה.

אופיר כץ: את המצגת הבאת לפני הדיון.

מיכאל ביטון: אם הוא מראה את צעדי הממשלה לאוכלוסיות מוחלשות זה דבר טוב.

מיכאל ביטון: תנו לו להגיד את מה שהוא רוצה להגיד.

אביגדור ליברמן: חבר הכנסת כץ, באתי עם המצגת הזאת מישיבת הקבינט החברתי אז היא הייתה פה.

אביגדור ליברמן: אני חייב להתייחס לכל הדברים שאמרתם שאין להם שום קשר למציאות.

אביגדור ליברמן: עסקת חבילה במשק זה עלות של חצי מיליארד שקלים.

אביגדור ליברמן: אני יכול לתת דוגמה מה אנחנו עשינו, מה שלא עשיתם עשר שנים.

אביגדור ליברמן: למה עשר שנים לא היה הסכם עם עובדי מינהל ומשק של בתי חולים?

אופיר כץ: חצי מהזמן אתה היית גם בממשלה הזאת של ה-10 שנים.

אביגדור ליברמן: אני לא הייתי שר האוצר ואני מתעסק במה שאני מתעסק.

אביגדור ליברמן: אני הייתי שר הביטחון - - -

מיכאל ביטון: די כבר, צריך להיות ענייניים.

מיכאל ביטון: די.

מיכאל ביטון: אני יכול גם לנעול את הדיון הזה, אני באיחור של 40 דקות ומחכים פה עשרות אנשים לדיון על חקיקה בחוק הדואר.

מיכאל ביטון: אנחנו מנסים לסיים את הדיון, בואו נשמע את הדברים ברצף.

אביגדור ליברמן: התקציב החברתי הממוקד זה 5,630,000,000.

אביגדור ליברמן: גם כשאני מדבר על הצעדים שהצגנו בשבוע שעבר, בסך הכל הממשלה הזאת בשמונה חודשים השקיעה השקעה חברתית באוכלוסיות מוחלשות מעל 16,000,000,000 ₪.

אביגדור ליברמן: זה דבר שלא היה מ-1996.

מיכאל ביטון: שר האוצר, אנחנו יכולים לעבור לנושא הדיון?

מיכאל ביטון: עסקים בקורונה ועסקים באומיקרון.

שלמה קרעי: מה נתתם לאוכלוסיות מוחלשות?

שלמה קרעי: על מה הוא מדבר?

מיכאל ביטון: די קרעי, אתה לידי.

מיכאל ביטון: סטארטאפ שצפוף בוועדה.

קריאה: כבר הוצאת אותו שלוש פעמים.

מיכאל ביטון: לא, הוא יוצא לבד.

מיכאל ביטון: בואו נדבר על עסקים, על קורונה, על אומיקרון, מה מתכוונת הממשלה לעשות?

אביגדור ליברמן: לגבי עסקים קטנים יש ארבעה צעדים שכבר נעשו.

אביגדור ליברמן: אחד, כמו שאמרתי, ביטול החל"ת.

אביגדור ליברמן: אם יש היום בעיה למשק הישראלי, הבעיה הכי גדולה היא מחסור בידיים עובדות.

אביגדור ליברמן: אין היום עובדים, אנחנו לא מסוגלים לגייס לתעשייה ולבניין, חסרים 4,500 נהגים לאוטובוסים ועוד 1,500 נהגים למה שנקרא רכב כבד.

אביגדור ליברמן: יש לנו בעיה, אי אפשר לגייס חרט, רתך או מסגר.

אביגדור ליברמן: התעשייה היום מחפשת עובדים בכל הכוח.

אביגדור ליברמן: אדוני היושב ראש, אם יש עליי לחץ מהצד העסקי זה קודם כל להביא עובדים זרים כי אין מספיק עובדים.

קריאה: לעובדים הזרים יש תנאים סוציאליים יותר טובים מאשר לעצמאים, אתה יודע את זה אדון ליברמן?

מיכאל ביטון: די, אני כבר הוצאתי אותך פעם.

אביגדור ליברמן: ביקשו מאתנו לפרוס את כל החובות, כל מי שביקש לפרוס את החובות עד סוף 2022, רשות המיסים הסכימה לפרוס את כל החובות והתשלומים עד סוף 2022.

קריאה: שכחת שזה כסף שלנו.

אביגדור ליברמן: ביטול ההיטלים, היטל עובדים זרים שזה בין 20%-15%, תלוי באיזה ענף מדובר.

אביגדור ליברמן: במדינת ישראל לדעתי יש מעל 100,000 עובדים זרים בענף הבניה, בתעשייה, בבתי המלון ובמסעדות.

אביגדור ליברמן: מי שהטיל את היטל העובדים הזרים זו אותה ממשלה שאתם מייצגים, ומי שכרגע ביטל זו הממשלה הזאת.

אביגדור ליברמן: עשינו החזר, כרגע כבר סיימנו החזר מקדמות כדי להקל על תזרים המזומנים.

אביגדור ליברמן: הקדמנו החזר על מקדמות המע"מ ומס הכנסה, קצת יותר מ-600,000,000 ₪.

אביגדור ליברמן: נתתי הנחיה לחשב הכללי, כל הספקים של הממשלה ומשרדי הממשלה ישלמו מייד.

אביגדור ליברמן: כלומר, אנחנו כבר שילמנו מעל מיליארד שקלים, אין שוטף פלוס 90, אין 60 ואין 30.

אביגדור ליברמן: יש מיליארד שקלים שאנחנו שילמנו לכל הספקים וכרגע ב-31 למרץ ההנחיה היא שבכל התקשרות התשלום יהיה מידי.

אביגדור ליברמן: אנחנו מתחילים בשבוע הבא דיון מאוד חשוב ומסכם לגבי רשת ביטחון לעצמאים.

אביגדור ליברמן: אביר קארה היה שם אחד המובילים באותם דיונים.

אביגדור ליברמן: אני מקווה שתוך שבועיים נסכם על רשת ביטחון לעצמאים.

מיכאל ביטון: השר הודיע על תוכנית רשת ביטחון לעצמאים תוך שבועיים.

אביגדור ליברמן: זו לא תוכנית, זו הצעה וכנראה תהיה גם חקיקה.

אביגדור ליברמן: אנחנו כרגע בשלבי גיבוש סופיים.

מיכאל ביטון: אוקי.

אביגדור ליברמן: לגבי כל העצמאים, אנחנו אמרנו ב-15 לפברואר שנראה את התמונה הסופית, לא תמונה סופית, לגבי ינואר.

אביגדור ליברמן: תראו, היום מע"מ משלמים בשלושה מועדים, ב-15, ב-19 וב-23.

אביגדור ליברמן: מי שמשלם באופן מקוון משלם ב-23.

אביגדור ליברמן: אנחנו בפעם הראשונה נראה את הנתונים של חודש ינואר, ב-25 לפברואר תהיה לנו תמונה מלאה ואז נוכל להחליט.

לנה דרובצ'בסקי: לשכירי יום.

מיכאל ביטון: שניה, חברים, מי דיבר?

לנה דרובצ'בסקי: אני.

מיכאל ביטון: מי זה אני?

לנה דרובצ'בסקי: לנה.

מיכאל ביטון: לנה, לא לדבר.

לנה דרובצ'בסקי: זה מאתגר.

מיכאל ביטון: אני יודע.

מיכאל ביטון: אני גם הייתי מדריך בחברה להגנת הטבע במשך שבע שנים ומורה דרך בלי הסמכה.

אביגדור ליברמן: שאלו שאלה ספציפית לגבי העצמאים, זה לא דיון לגבי הסכמים זה דיון על עצמאים.

מיכאל ביטון: גברתי, אנחנו לא שואלים עכשיו שאלות, הדיון הסתיים.

מיכאל ביטון: השר יאמר את דבריו ואז נסכם את הדיון.

מיכאל ביטון: יהיו עוד דיונים, זה יהיה הבית שלכם אבל אל תפריעו.

מיכאל ביטון: אם תפריעו לדיונים אני לא אזמין אתכם יותר, אני אשים אתכם בזום.

אביגדור ליברמן: ב-25 לפברואר אנחנו נדע מה המצב לחודש ינואר, ובהתאם לזה אנחנו נפעל.

אביגדור ליברמן: דיברו פה על ענף התיירות, לא רק על ענף התיירות, כל אחד שהיה זקוק לסיוע.

אביגדור ליברמן: אני יכול לתת לכם דוגמה, אני לא רוצה לדבר על בתי המלון, תעשיית התעופה שהייתה במצב קשה, אנחנו הגענו להסכמה עם כל חברות התעופה.

טלי לאופר: ומשרדי נסיעות וסוכני נסיעות?

מיכאל ביטון: חברים, הדברים נאמרו, אתם בני בית בוועדה וגם היום זה נשמע.

מיכאל ביטון: אתם לא נותנים לשר להשיב, אתם מקטינים את ההזדמנות לקבל תשובות.

מיכאל ביטון: מספיק.

אביגדור ליברמן: לכן אמרתי, אנחנו ב-25 לפברואר נדע מה המצב האמיתי שמשקף את המציאות כפי שהיא, ובהתאם לנתונים אנחנו גם נפעל.

אביגדור ליברמן: מה שאני יכול להבטיח זה שאנחנו לא מתכוונים להפקיר אף אחד, כל אחד שזקוק לסיוע יקבל סיוע.

אביגדור ליברמן: אני חושב שההישג של הממשלה הזאת הוא שאנחנו הגדלנו את העוגה.

אביגדור ליברמן: תסתכלו על מה היה ב-2019, תקציב 2019, מה היה בהכנסות המדינה, מה הייתה הצמיחה בשנה האחרונה לפני הקורונה ותשוו את זה ל-2021.

אביגדור ליברמן: בזכות אותו שינוי מקצה לקצה של מדיניות הממשלה הקודמת אנחנו הגענו למצב אחר לגמרי.

אורן בוטא: ליברמן, 41,000,000,000 ₪ לעומת 0 ₪, איפה 2021?

אורן בוטא: אתה מדבר על ינואר, יש לכם את הנתונים.

אורן בוטא: איפה 2021, חצי שנה?

אורן בוטא: אני מבקש תשובה לזה.

מיכאל ביטון: בוטא, אתה יכול להפסיק?

מיכאל ביטון: כבוד השר, אני גם רוצה להגיד משפט לסיכום.

קטי קטרין שטרית: גם דמי הבידוד.

קטי קטרין שטרית: לא, מיכאל, הם הבטיחו לפני חודש שישלמו דמי בידוד ועד עכשיו זה לא נפתח.

קטי קטרין שטרית: בגלל זה מפחיד אותי המתווה, עוד מתווה ועוד מתווה.

מיכאל ביטון: אני רוצה לסכם את הדיון.

מיכאל ביטון: אני רוצה להגיד מילה.

קריאה: אדוני שר האוצר, כל יום שעובר נסגרים עשרות עסקים, עשרות עסקים קורסים.

אוסאמה סעדי: כבוד היושב ראש, מה עם ענף התיירות?

מיכאל ביטון: אני אתייחס.

אוסאמה סעדי: לא שמענו כלום.

מיכאל ביטון: השר אמר שהוא יביא רשת ביטחון לעסקים תוך שבועיים, אני אוסיף את זה לסיכום.

מיכאל ביטון: שר האוצר, כל חברי הכנסת, דיון סוער, דיון טעון ומורכב, עמדות שונות, גם אנשי עסקים, גופים ותחומים שדיברו מדם ליבם, ראינו את זה ושמענו.

מיכאל ביטון: אני שומע את זה ומקשיב ואני חושב שגם אתה לוקח מפה דברים שלא שמעת, במיוחד תחומים שנופלים בין הכיסאות, אותם מורי העשרה ותל"ן, בית הספר פתוח אבל אין העשרה.

מיכאל ביטון: גם בשדה התעופה עזרנו למטוסים, לאל-על ולארקיע, אבל יש חברות של שירותי קרקע שעושות עבודה מדהימה, מחזיקות את העובדים ונאבקות.

מיכאל ביטון: בכל מקום יש אזור של נפילה בין הכיסאות, תחומים מיוחדים שנפגעו.

מיכאל ביטון: אגב, רוב המשק עובד, 90%-80% מהמשק עובד.

מיכאל ביטון: מי שלא עובד צריך לטפל בו, זה המקום לטפל.

מיכאל ביטון: שמעת את הזעקה זאת.

מיכאל ביטון: אנחנו מצפים כוועדת כלכלה למהלך שלם וכולל של הממשלה בתחום הקורונה והאומיקרון.

מיכאל ביטון: הצעדים שהודעתם עליהם בשבוע שעבר הם מבורכים, יש שם מהלכים יפים ואמיצים גם חיזוק מעמד הביניים בהקלות מיסוי עם השכר, גם הפחתת הייקור של החשמל ועוד פעולות.

מיכאל ביטון: בתוך הצעדים האלה להשאיר רק 250,000,000 ₪ למענקי עבודה, לאלה שעובדים לפי שיטתכם, הוא עובד בשכר מינימום והוא יקבל את הכסף בדצמבר, לפי החוק אתם אומרים ביולי, אני אומר לך שכשהוא קיבל את הטבת הקלת המס באפריל, מתי שזה ייכנס לתוקף, תן את זה גם לאלה שמקבלים שכר נמוך באותו מועד וביטוח לאומי יודעים לתת - - -

שלמה קרעי: ובאותו סכום.

מיכאל ביטון: ותגדיל את ההיקף.

מיכאל ביטון: תגדילו את חבילת מענקי העבודה למקבלי שכר מינימום ומעלה כי הם עובדים וקורסים.

מיכאל ביטון: בתוך החבילה שכבר עשיתם תביא את אותה רשת ביטחון לעסקים, תביא דבר שירגיע את אלה שבאמת הפסידו כסף.

מיכאל ביטון: מי שלא הפסיד כסף שלא יבוא אלינו, מי שעושה עלינו תרגיל שלא יבכה.

מיכאל ביטון: יש עוסקים זעירים עד 100,000 ₪, לפעמים הם ירדו ל-50,000 ₪, הם לא במע"מ, חצי מהכנסותיהם נפגעו, יש עסקים קטנים ובינוניים.

מיכאל ביטון: זו רשת הביטחון לעסקים שאנחנו מצפים ממך להביא.

מיכאל ביטון: אני מברך על מה שראיתי, על הדיסריגארד לקשישים, על הגדלת הסיוע לקשיש שאין לו הכנסה גדולה מפנסיה.

מיכאל ביטון: בקורונה אנחנו עושים מעשים מיוחדים למשבר המיוחד, הם סובלים מיוקר המחיה לא פחות.

מיכאל ביטון: לסיכום, הציפיה והבקשה לשכלל את התוכנית שעשיתם ולהגדיל את ההיקף והמיידיות לאותם מענקי עבודה כי אלה אנשים עובדים.

מיכאל ביטון: שנית, רשת הביטחון לעסקים והבנה של הצוות שלך מי התחומים שנפגעו ונופלים בין הכיסאות, תערוכות, אוטובוסים, הדברים מושפעים והם יודעים את זה.

מיכאל ביטון: הם יודעים לפלח אבל הם לא פילחו מספיק את המשק, פילחו אותו חלקית.

מיכאל ביטון: נתת למלונות, אבל זה שמישהו הוציא תערוכות או משלחו לעולם ושילם פה מיליארדים מס, הוא לא פחות טוב בשבילנו לכלכלה.

מיכאל ביטון: אין לו רשת, הוא צריך התייחסות.

מיכאל ביטון: המהלך הזה של שכלול התוכנית שהוצגה, רשת ביטחון לעסקים, יותר מענקים ומיידיות למי שמרוויח נמוך מאוד ותשובה לאוכלוסיות המוחלשות, הקשישים שאין להם פנסיה, משהו מיוחד לקורונה.

מיכאל ביטון: זאת הציפיה.

מיכאל ביטון: שר האוצר, אני יודע שכשאתה מחליט זה קורה.

מיכאל ביטון: אני מקבל את זה שאתה רוצה להיות מבוסס נתונים, אבל הקורונה היא מרחב של אי וודאות וחלק מהמעשים מבוססים על אמון עם העסק שבא ואומר הפסדתי ואם אני אחכה אני סוגר את העסק, אם תתנו לי מקדמה עכשיו זה לא ייסגר.

מיכאל ביטון: אפשר להתחשבן איתם ועשינו את זה בגלים הקודמים.

מיכאל ביטון: אני קורא לך לשכלל את החבילה הזאת ולעשות אותה באופן שלם.

מיכאל ביטון: אני מודה לך על הקשב במשך שעתיים וחצי, שמעת דברים קשים מאוד.

מיכאל ביטון: אני פה שמונה חודשים ולא ראיתי שר שהקשיב במשך שעתיים וחצי.

מיכאל ביטון: אם ההקשבה תהפוך למעשים אנחנו נוכל לפרגן למהלך.

מיכאל ביטון: תודה רבה שר האוצר, תודה רבה לכולם, הישיבה נעולה.